text:
Рәсәйҙә “Электрон төбәк” проекты индереләсәк
Рәсәй Федерацияһының Элемтә һәм киң коммуникациялар министрлығы Рәсәйҙә “электрон хөкүмәт”тең үҫеше дөйөм линия буйынса барһын өсөн “Электрон төбәк” проектын әҙерләне.
Был хаҡта “Төбәк информатизациялауы. Стратегик өҫтөнлөктәр” халыҡ-ара конеренцияһында РФ-тың Элемтә һәм киң коммуникациялар министры Игорь Щеголев хәбәр итте.
Проекттың төп маҡсаттары – төбәк һәм муниципаль дәүләт хеҙмәтләндереүҙәрен электрон форматҡа күсереү һәм дәүләт идара итеүҙең һөҙөмтәлелеген күтәреү. Рәсәй Хөкүмәте иҫәпләүенсә, 2010 йылда уҡ граждандар өҫтөнлөклө дәүләт хеҙмәтләндереүҙәренең 70 төрөн алыу өсөн электрон ғариза биреү мөмкинлегенә эйә булырға тейештәр.
Элемтә һәм киң коммуникациялар министрлығы башлығы һүҙҙәре буйынса,”Электрон төбәк” проекты өс этапта индереләсәк. Тәүгеһендә системалы проектлау үткәреләсәк, эксперимент үткәреү өсөн төбәк һайланасаҡ һәм улар менән бергә “электрон хөкүмәтте” индереү буйынса шәхси проекттар әҙерләнәсәк. Икенсе этапта дәүләт хеҙмәтләндереүҙәрен электрон форматҡа күсереү ҡараған. Өсөнсө этапта, ведомствоның матбуғат хеҙмәте хәбәр итеүенсә, һөҙөмтәләр нигеҙендә әҙер ҡарар булдырыу.
Башҡортостанда электрон хеҙмәтләндереүҙең беренсе аҙымдары эшләнгән дә инде. Мәҫәлән, электрон һанлы ҡултамғалар файҙаланып, электрон документтар әйләнешен индереү өсөн БР Хөкүмәте ҡарамағындағы Матбуғат, нәшриәт һәм полиграфия эштәре буйынса идаралыҡ “КриптоТри” программаһы ярҙамында юридик әһәмиәтле документтар әйләнешен яҡлау өсөн 1200 эш урыны һатып алды.


c: text/html

text:
Фото:
Башҡортостандың ун районында урман янғыны хәүефе арҡаһында ғәҙәттән тыш хәл режимы индерелгән
Фото:
Урман янғындары сығыу мөмкинлеге арҡаһында Башҡортостандың ун районында — Әбйәлилдә, Баймаҡ, Белорет, Бөрйән, Ейәнсура, Йылайыр, Ишембай, Күгәрсен, Учалы һәм Хәйбуллала ғәҙәттән тыш хәл режимы индерелгән. «Башинформ» агентлығына БР Урман хужалығы министрлығының матбуғат хеҙмәтенән хәбәр итеүҙәренсә, режим махсус күрһәтмәгә тиклем ғәмәлдә буласаҡ.
БР Урман хужалығы министрлығына бар көстәр һәм сараларҙы урман янғындарын һүндереүгә әҙерлек хәленә еткереү, урмандарҙа янғын хәүефһеҙлегенең тәьмин ителешен күҙәтеүҙе көсәйтеү, патрулгә сығыуҙы һәм һөрөүҙө ойоштороу бурысы йөкмәтелгән. Ведомствоға шулай уҡ урман тергеҙеү объекттарында ҡоролоҡ эҙемтәләрен бөтөрөү буйынса саралар күрергә һәм ҡоролоҡтан зыян күргән урман культуралары майҙандарын иҫәпкә алырға ҡушылған.
— Әлеге ваҡытта урмандарҙы һауанан күҙәтеү өсөн авиаосоштар иҫәбе арттырылды, — тип аңлатма бирҙе БР Урман хужалығы министрлығының матбуғат секретары Айбулат Ғәйнуллин. – Был ситуацияны контролдә тоторға һәм янғын башланған осраҡта оператив саралар күрергә мөмкинлек бирә. Ағымдағы янғын хәүефе булған осорҙа республикала 189 янғын теркәлгән, шуларҙың һигеҙе ҙур янғын категорияһына индерелгән. Ут үткән дөйөм майҙан 3545 гектар тәшкил итә. Шуны ла билдәләргә кәрәк, быйылғы янғындарҙың күбеһе йәшен разряды һөҙөмтәһендә сыҡҡан. Ямғырһыҙ ҡоро йәшен урман фондына ярайһы ҙур зыян килтергән. Шул уҡ ваҡытта ауыл хужалығы ерҙәренә ут төртөү арҡаһында башланған янғындар иҫәбенең кәмеүе күҙәтелә.

robotstxt: allowed

filter: keep


text:
Өфөлә «Минең республикам» экологик акцияһы старт ала
«Минең республикам» йәштәр социаль-экологик акцияһының беренсе этабы бөгөн, 21 апрелдә, Өфөлә старт ала. Был ҙур сара «Ҡотҡарыу һәм һаҡлап ҡалыу» халыҡ-ара экологик акцияһы сиктәрендә ойошторола.
Башҡортостандың Йәштәр сәйәсәте һәм спорт министрлығынан хәбәр итеүҙәренсә, өмә 10 сәғәттә Конгресс-холл бинаһы артындағы майҙанда башланасаҡ. Унан алда ҡатнашыусыларҙы «ZaRЯdka Party» көтә. Артабан йәштәр Ағиҙел йылғаһы янындағы территорияны сүп-сарҙан таҙартасаҡ. Иң күп сүп-сар йыйыусы командалар өсөн БР Йәштәр эштәре һәм спорт буйынса министрлығы, Республика йәштәр мәшғүллегенә булышлыҡ итеү үҙәге приздар һәм бүләктәр әҙерләгән.
Ғәҙәттәгесә, әүҙем ҡатнашыусылар иҫәбендә — Өфө дәүләт авиация техник университеты, Башҡорт дәүләт аграр университеты, РФ Эске эштәр министрлығының Өфө юридик институты, Өфө дәүләт нефть техник университеты, Башҡорт дәүләт медицина университеты студенттары, «Берҙәм Рәсәйҙең Йәш гвардияһы», «БР Студенттар хеҙмәт отрядтары штабы», «Рәсәй ауыл йәштәре союзы», «Башҡортостан пионерҙары» йәштәр йәмәғәт ойошмалары активистары – йәмғеһе 400-ҙән ашыу кеше.
Сараны ойоштороусылар булып Өфөнөң Киров районы хакимиәте һәм «Башҡортостан» телерадиокомпанияһы дәүләт унитар предприятиеһы ярҙамында БР Йәштәр эштәре һәм спорт буйынса министрлығы, Республика йәштәр мәшғүллегенә булышлыҡ итеү үҙәге, төбәктең Тәбиғәттән файҙаланыу һәм экология министрлығы сығыш яһай.
Акция Башҡортостан ҡала һәм райондарында 19 майға тиклем дауам итәсәк.


text:
Рәсәйҙең иң яҡшы лоббистары араһында Рөстәм Хәмитовтың рейтингы тағы күтәрелде
Башҡортостан Президенты Рөстәм Хәмитовтың тәүге ун иң яҡшы лоббисы-төбәк лидерҙары араһындағы рейтингы тағы күтәрелде. Был турала «Независимая газета» заказы буйынса иҡтисади яңылыҡтар агентлығы менән үткәрелгән 2011 йылдың ноябрь айындағы тикшереү йомғаҡтарында әйтелә, тип хәбәр итә республика башлығының матбуғат хеҙмәте.
«Көслө һөҙөмтәлелек» номинацияһында төбәк лидерҙары исемлегендә Рөстәм Хәмитов, 3,98 балл менән Кемерово өлкәһе губернаторы Аман Тулеевты үтеп, етенсе урынды биләй. Әгәр быйыл октябрҙә Башҡортостан Президентының рейтингы 4,02 балл менән баһаланһа, ноябрҙә был коэффициент тағы артҡан һәм 4,06 балға еткән.
«Көслө һөҙөмтәлелек» номинацияһында тәүге өс лоббист-төбәк лидерҙары исемлеген әүәлгесә Мәскәү мэры Сергей Собянин башлап ебәргән, артабан Георгий Полтавченко (Санкт-Петербург) һәм Владимир Якушев (Төмән өлкәһе) килә.
2011 йылдың ноябрь айындағы Рәсәйҙең иң яҡшы лоббистары-төбәк лидерҙары рейтингын тикшереү һөҙөмтәләре «Независимая газета» сайтында баҫылып сыҡҡан.


text:
Башҡорт Википедияһының ирекмәндәр төркөмө рәсми рәүештә донъя кимәлендә танылды
ӨФӨ, 2015 йыл, 16 ноябрь. /«Башинформ» мәғлүмәт агентлығы, Алик Шакиров/.
Сентябрь аҙағында башҡорт ирекмәндәре үҙҙәренең берләшмәһен танытыу өсөн ғариза биргәйне. Ошо көндәрҙә Wikimedians of Bashkortostan User Group 49-сы булып донъялағы шундай төркөмдәр исемлегендә теркәлде һәм ул Рәсәйҙә берәү генә.
«Әлегә беҙ рәсми хат алманыҡ, шулай ҙа уҙған ял көндәрендә башҡорт төркөмөн дөйөм исемлеккә индереүҙәре хаҡында хәбәрҙарбыҙ. User Group статусы беҙгә саралар ойошторған саҡта Викимедианың билдәләрен файҙаланырға, башҡорт телендәге вики-проекттарҙың рәсми вәкилдәре сифатында сығыш яһарға, шулай уҡ Википедияның Башҡортостан менән бәйле башҡа тел бүлектәре волонтерҙарының мәнфәғәттәрен яҡларға хоҡуҡ бирә. Киләһе йылда беҙ берлектәге делегацияның «Викимания 2016» тип аталған донъяуи конференцияға сәфәрен ойошторорға ниәтләйбеҙ. Сара июнь аҙағында Италияла уҙа. Теләк бар, хәҙер аҡса табырға кәрәк», — тип һөйләне Башҡорт Википедияһы администраторы Рөстәм Нурыев.
«Викимедиа РУ» коммерцияға ҡарамаған партнерлығы — Рәсәйҙә ирекмәндәр хәрәкәтенә булышлыҡ итеүсе үҙаллы коммерцияға ҡарамаған юридик берәмек. Айырым дәүләттәрҙә үҙенең устав эшмәкәрлеген тормошҡа ашырған донъялағы 41-се төбәк чаптеры иҫәбенә инә.


text:
Йыл башынан 156 өфөлө эшҡыуарлыҡ нигеҙҙәрен өйрәнгән Фото: Олег Яровиков
Йыл башынан 156 өфөлө эшҡыуарлыҡ нигеҙҙәрен өйрәнгән
Йыл башынан 156 өфөлө эшҡыуарлыҡ нигеҙҙәрен өйрәнгән Фото: Олег Яровиков
ӨФӨ, 2016 йыл, 5 май. /«Башинформ» мәғлүмәт агентлығы, Галина Бахшиева/.
Йыл башынан 156 өфөлө эшҡыуарлыҡ эшмәкәрлеге нигеҙҙәре буйынса бушлай курстарҙы тамамлаған. Бындай курстарҙы Өфө ҡалаһының үҫеш һәм бәләкәй эшҡыуарлыҡты үҫтереү фонды менән берлектә баш ҡалалағы Халыҡ мәшғүллеге үҙәге даими ойоштора.
Өфөләге мәшғүллек үҙәгендә хәбәр итеүҙәренсә, 156 кешенең 37-һе — рәсми рәүештә теркәлгән эшһеҙҙәр. Курсҡа йөрөүселәрҙең күбеһе юғары һөнәри белемгә эйә. Шуның менән бергә уларҙың 94-е — ҡатын-ҡыҙҙар.
5-16 сентябрҙә һәм 7-18 ноябрҙә Өфөлә йәнә бушлай курстар үткәреү күҙаллана.


text:
Сырлауыҡ
Сырлауыҡ (урыҫ. Белокрылый жаворонок, лат. Melanocorypha leucoptera Pal) — һабан турғайҙары ғаиләһендәге ҡош, ҡайһы бер диалекттарҙа буҙтурғай[1].
Ҡылыҡһырлама[үҙгәртергә | вики-тексты үҙгәртергә]
Буҙлаҡ, буҙ турғай. Сыйырсыҡ ҙурлығында. Түбәһе, яурындары, муйынының ике яғы, ҡойроҡ өҫтө ерән, һырты көрән таплы һарғылт һоро, кәүҙәһенең аҫ яғы, ҡойроғоноң ике яҡ сите аҡ. Ҡара ҡанаттарында күҙгә ташланып торған киң арҡыры аҡ һыҙыҡ бар. Башҡа һабан турғайҙарынан төҫө һәм ҙурлығы менән айырыла. Ерҙә лә, һауала ла һайрай.
Тауышы көслө сырылдау. Әремле һәм сәнске үләнле яландарҙа йәшәй. Күсеп йөрөүсе ҡош. һирәк осрай. Бөжәктәр, үлән орлоҡтары менән туҡлана. Ояһын ергә ҡора. Унда көрән таплы аҡһыл йәшел, йәки аҡһыл һары 4—6 бөртөк йомортҡаһы була.
Әҙәбиәт[үҙгәртергә | вики-тексты үҙгәртергә]
- Э. Ф. Ишбирҙин. Башҡортостан ҡоштары китабы. Өфө, 1986 йыл. ИБ № 3478 28.693.35 И 90
- ↑ Русско-башкирский словарь сельскохозяйственных терминов (Ф.С.Мурзакаев, 2001)


text:
Чехияның L-410 самолеттары Екатеринбургта ремонтланасаҡ
Екатеринбургта төбәк авиацияһы самолеттарын ремонтлау һәм хеҙмәтләндереү үҙәге асыла. Урал тау-металлургия компанияһы менән Чехияның Aircraft Industries авиатөҙөлөш компанияһының (контроль пакет Урал тау-металлургия компанияһында) берлектәге проекты өсөн "Уктус" аэропорты һайланған.
Беренсе этапта сервис үҙәге Чехия компанияһы етештергән L-410 UVP-E20 һәм Pilatus PC-12 самолеттарын хеҙмәтләндерәсәк. Киләсәктә белгестәр вертолеттар менән дә шөғөлләнмәксе. Урал тау-металлургия компанияһының матбуғат хеҙмәтенән хәбәр итеүҙәренсә, ҡорамалдар һатып алыуға һәм келәт төҙөүгә 750 мең евро сарыф ителгән. Запас частар менән яңы модификациялағы L-410 самолеттарын эксплуатациялаған компаниялар ҙа, элекке быуын самолеттарын файҙаланғандары ла тәьмин ителәсәк. Артабан Урал тау-металлургия компанияһы һәм Aircraft Industries Рәсәйҙә сервис үҙәктәре селтәрен булдырыуҙы планлаштыра.
Уҙған йылдың йәйендә UVP-E20 модификацияһындағы L-410 самолеты Рәсәй территорияһында файҙаланыу өсөн Дәүләт-ара авиация комитеты менән сертификатланған. "МАКС-2009" авиасалонында Aircraft Industries компанияһы Рәсәй ташыусыларын самолеттар менән тәьмин итеүгә бер нисә контракт төҙөнө. Ике L-410 самолеты төбәк авиалиниялары әүҙем үҫешкән Башҡортостанға тапшырылды. Әлеге ваҡытта был һауа судноларында Сибай, Екатеринбург һәм Түбәнге Новгородҡа рейстар башҡарыла.


text:
Экологик именлек буйынса иң яҡшы белгесте билдәләйҙәр
"Экологик именлек буйынса иң яҡшы белгес-2009" икенсе Республика конкурсында бөгөн 80-гә яҡын кеше ҡатнаша. Ул "Тармаҡ-ара институт" дәүләттеке булмаған белем биреү учреждениеһы базаһында үтә, һәм уны үткәреү 5 июндә билдәләнгән Бөтә донъя тирә-яҡ мөхитте һаҡлау көнөнә ҡарата тура килтерелгән.
Конкурстың беренсе этабында ҡатнашыусылар компьютерҙа тест менән һынау үтә, икенсеһендә — экологик именлекте тәьмин итеү өлкәһендә ситуация мәсьәләләрен сисә. Өсөнсө этап һорау-яуап форматында үтәсәк.
Был конкурстың төп маҡсаты — эш биреүселәрҙең һәм хеҙмәтсәндәрҙең иғтибарын тирә-яҡ мөхитте һаҡлау мәсьәләләренә йәлеп итеү, предприятиеларҙың экологик именлекте тәьмин итеү өлкәһендәге хеҙмәттәре эшенең сифатын һәм һөҙөмтәлелеген күтәреү. Бынан тыш, белгестәр араһындағы ярыш экологик контролде ойоштороу кимәле юғары булған предприятиеларҙы асыҡларға ярҙам итәсәк. Уларҙың был эштәге ыңғай тәжрибәһе барыһына ла файҙалы.
Конкурсты ойоштороусылар иҫәпләүенсә, унда ҡатнашыу — үҙең тураһында белдереү, шулай уҡ экология буйынса Европа халыҡ-ара конференцияһында ҡатнашыу мөмкинлеге алыу ихтималлығы. Ҡатнашыусылар ебәргән предприятиелар өсөн иһә — был үҙ абруйын күтәреү мөмкинлеге.


text:
Республика Ҡурай байрамында ҡатнашыуға ғаризалар ҡабул ителә
ӨФӨ, 2015 йыл, 5 май. /«Башинформ» мәғлүмәт агентлығы, Ләйлә Аралбаева/.
4-5 июндә Октябрьскийҙа Бөйөк Ватан һуғышында Еңеүҙең 70 йыллығына арналған республика Ҡурай байрамы үтә. Сара «Берҙәмлек» халыҡ-ара фестивале сиктәрендә уҙғарыла.
Ҡурай байрамы Башҡортостандың төньяҡ-көнбайыш төбәгендә башҡорт музыка ҡоралын пропагандалау һәм популярлаштырыу, халыҡ инструменттарында уйнау традицияларын һаҡлау һәм уны артабан үҫтереү маҡсатында үткәрелә. Байрам көндәрендә солистарҙың һәм ҡурайсылар ансамблдәренең конкурстары ойошторола. Республика халыҡ ижады үҙәгенән хәбәр итеүҙәренсә, бәйгеселәр үҙҙәре башҡарған көйҙөң тарихын мотлаҡ белергә тейеш.
Сығыштарға танылған ҡурайсылар, сәнғәт оҫталары, ғалим-фольклорсылар, халыҡ ижады белгестәре, үткән конкурстарҙа Гран-при яулаусылар баһа бирәсәк. Конкурс йомғаҡтары буйынса Гран-при яулаусылар (солистар араһында), лауреаттар, дипломанттар, шулай уҡ махсус приздарға лайыҡ булыусылар билдәләнәсәк.
Байрам барышында ҡатнашыусылар һәм ансамбль етәкселәре өсөн ижади лаборатория үткәреү ҡаралған.
Бәйгелә ҡатнашыу өсөн ғаризаларҙы 25 майға тиклем 450103, Өфө ҡалаһы, Зәйнәб Биишева урамы, 17/2 адресы буйынса Республика халыҡ ижады үҙәгенә ебәрергә кәрәк. Телефон/факс: (347) 289-65-50. Электрон почта: gukrcnt@mail.ru.


text:
Республикала 23 мең эшһеҙ һәм 37 мең вакансия иҫәпләнә Фото: Андрей Старостин
Республикала 23 мең эшһеҙ һәм 37 мең вакансия иҫәпләнә
Республикала 23 мең эшһеҙ һәм 37 мең вакансия иҫәпләнә Фото: Андрей Старостин
ӨФӨ, 2016 йыл, 19 сентябрь. /«Башинформ» мәғлүмәт агентлығы, Галина Бахшиева/.
Әле Башҡортостанда 23 мең рәсми теркәлгән эшһеҙ һәм 37 мең самаһы вакансия иҫәпләнә.
Республикала теркәлгән эшһеҙлек кимәле 1,15 процент тәшкил итә.
Хәҙер баш ҡаланың мәшғүллек хеҙмәтендә яҡынса 7,5 мең кеше иҫәптә тора. Уларҙың 6,5 мең самаһы — эшһеҙ. Ҡаланың вакансиялар банкында 12,6 меңдән ашыу эш урыны иҫәпләнә.
Өфөлә көсөргәнешлек коэффициенты йәғни эшһеҙ граждандар һәм вакансияларҙың нисбәте 0,59-ға тиң. Теркәлгән эшһеҙлек кимәле 1,09 процент тәшкил итә, тип хәбәр иттеләр Өфөләге Халыҡ мәшғүллеге үҙәгендә.
Йыл башынан хеҙмәт биржаһы ярҙамында 13,5 мең кеше эш тапҡан.


text:
Ғилми хаҡиҡәт эҙләүҙә (профессор Риф Әхмәҙиевтың 60 йәшенә)
Бөгөн башҡорт мәҙәниәтенең күренекле эшмәкәре, ғалим-әҙәбиәтсе, шағир һәм педагог Риф Әхмәҙиевҡа 60 йәш тула.
Риф Әхмәҙиев 1954 йылдың 13 февралендә республиканың төньяҡ-көнсығыш төбәгендә, Башҡорт АССР-ның Ҡыйғы районы Әбдрәзәк ауылында тыуа. Арыҫлан урта мәктәбен тамамлай, Совет Армияһы сафында хеҙмәт итә. 1974 йылда әүҙем һәм эшлекле йәш егетте тыуған Ҡыйғы районы «Киров» совхозына комсомол комитеты секретары итеп һайлайҙар.
1975 йылда Риф Әхмәҙиев Башҡорт дәүләт университетының филология факультетына уҡырға инә. Шул ваҡыттан алып уның хеҙмәт һәм ижади биографияһы Башҡорт дәүләт университеты менән тығыҙ бәйләнә. 1975 йылдан алып 1981 йылға тиклем Риф Барый улы университеттың ВЛКСМ комитеты секретары була, һәр саҡ йәштәр инициативаһы үҙәгендә тора, студенттарҙың хеҙмәт отрядтары, студенттарҙың уҡыу, көнкүреш һәм ял итеү мәсьәләләре менән күп шөғөлләнә. Спорт һәм сәләмәт йәшәү рәүешен пропагандалау менән әүҙем шөғөлләнә. Студент йылдарында уҡ фәнгә ҙур ҡыҙыҡһыныу уяна, әҙәбиәт ғилеме буйынса тикшеренеүҙәр башлай.
1980 йылда Башҡорт дәүләт университетын тамамлағандан һуң аспирантурала уҡырға юллама ала, уңышлы диссертация яҡлап филология фәндәре кандидаты була. Университеттың әҙерлек бүлеге уҡытыусыһы, башҡорт әҙәбиәте кафедраһы ассистенты, журналистика кафедраһы ассистенты һәм уҡытыусыһы булып эшләй. 1981 йылда доцент итеп һайлана. 2004 йылда докторлыҡ диссертацияһын яҡлай. Башҡорт филологияһы һәм журналистика факультеты деканы урынбаҫары булып эшләй, хәҙер декан һәм журналистика кафедраһы профессоры.
Риф Барый улы оҙаҡ йылдар фән менән шөғөлләнә. Уның ғилми һәм педагогик ҡыҙыҡһыныуҙарының төп объекты – башҡорт драматургияһы һәм журналистикаһы үҫеше. Күп дәреслек һәм монографиялар авторы. Уның эре ғилми хеҙмәттәре «Шағир драматургияһы» (1994), «Жанрҙың асылы һәм хөкөмө» (1996), «Хәҙерге заман башҡорт драматургияһы: конфликт тәбиғәте һәм жанрҙар формаларының төрлөлөгө» (2003), «Конфликттар. Жанрҙар. Характерҙар» (2009) киң популярлыҡ яуланы. Был монографияларҙа автор 70-80-се йылдарҙа башҡорт драматургияһының жанрҙар-стилдәр үҙенсәлеген тәрән һәм ентекле өйрәнә. Уның 1992 йылда донъя күргән «Хәҙерге заман башҡорт комедияһының проблемалары» китабы киң билдәле.
Үткән йылдарҙа Риф Барый улы йәмәғәт «Белеме» лекторы булараҡ әүҙем эшләй. Төрлө проблемалар: илдең һәм республиканың киң мәғлүмәт саралары һәм заманса йәмәғәт тормошо, экология һәм журналистика, башҡорт әҙәбиәтенең бөгөнгө хәле, буйынса күп сығыш яһай.
Бер үк ваҡытта Риф Әхмәҙиев шағир-лирик булараҡ билдәле. Ҙур әҙәбиәткә ул үткән быуыттың 80-се йылдарында килә. 1982 йылда уның «Күк көмбәҙе» беренсе китаптар йыйынтығы сыға. Шунан һуңғы йылдарҙа уҡыусылар хөкөмөнә «Тәҙрәләр», «Мөхәббәт көсө» исемле яңы китаптарын сығара. Уның шиғри ижадында ҡатын-ҡыҙға, ватанға, тыуған төйәккә һөйөү темаһы үҙәк тема булып тора. Тәбиғәт һәм мөхәббәт лирикаһы менән бер рәттә уның шиғырҙарында фәлсәфәүи лирика лайыҡлы урын биләй. Шағир йыш ҡына мәңгелек темалар: йәшәү мәғәнәһе, яҡшылыҡ һәм насарлыҡ, ғәҙеллек тураһында тәрән уйлана. 1994 йылдан алып Риф Әхмәҙиев республиканың һәм Рәсәйҙең яҙыусылар ойошмалары ағзаһы булып тора.
Риф Барый улы «Башҡортостан Республикаһының атҡаҙанған мәҙәниәт хеҙмәткәре» почетлы исемгә лайыҡ. Әбдрәзәк ауылының бер урамы уның исемен йөрөтә.


text:
Кунгур (Ирена ҡушылдығы)
Кунгур — Рәсәй йылғаһы. Пермь крайы/ Свердловск өлкәһе[1] биләмәләрендә аға. Йылға Ирень йылғаһының уң ярына тамағынан 28 км өҫтәрәк ҡушыла. Йылға оҙонлоғо 40 км.
Һыу реестры мәғлүмәттәре[үҙгәртергә | вики-тексты үҙгәртергә]
Рәсәй дәүләт һыу реестры мәғлүмәте буйынса йылға Кама һыу бассейны округында урынлашҡан, һыу хужалығы участкаһы — Сылва, инештән тамағына тиклем. Бәләкәй йылға бассейны — Кама ҡушылдыҡтары бассейндары, Ағиҙел ҡушылғанға тиклем, йылға бассейны — Кама[2].
Һыу ресурстарының федераль агентлығы мәғлүмәте буйынса [2]:
- Дәүләт һыу реестрында һыу объектының коды — 10010100812111100013538
- Гидрологик өйрәнеү (ГӨ) буйынса коды — 111101353
- Бассейн коды — 10.01.01.008
- ГӨ буйынса һаны (номеры) — 11
- ГӨ буйынса сығарылыш — 1
Иҫкәрмәләр[үҙгәртергә | вики-тексты үҙгәртергә]
- ↑ «Гидротехник ҡоролмалар һәм дәүләт һыу кадастрының Рәсәй Үҙәк реестры».
- ↑ 2,0 2,1 РФ һыу реестры: Кунгур.


text:
Фото:
Ауыл хужалығы предприятиеһы етәксеһе бер эшселәрен генә алдамаған
Фото:
Ҡалтасы районының «Кизили» ауыл хужалығы кооперативы рәйесе эш хаҡы түләмәүҙә һәм вазифаһын үҙ файҙаһында ҡулланыуҙа ғәйепләнә, тип хәбәр итә БР Прокуратураһының матбуғат хеҙмәте.
2010 йылдың июнендә прокурор тикшереүе «Кизили» хужалығында эш хаҡы буйынса дүрт миллион һумдан ашыу бурыс булыуын асыҡлай. Рәйес, бурысы тураһында белә тороп, 16 миллион һумды тауар ташыусыларға йүнәлтә. Бынан тыш, 2008 йылда суд приставтары эш хаҡы түләнмәүе буйынса ошондай уҡ эш асҡанда хужалыҡ рәйесе эш хаҡын ҡаплауҙы дәлилләүсе ялған белешмәләр күрһәтә. Уға ҡарата асылған эш ябыла, ә кешеләр аҡсаһын ала алмай.
Бар мәғлүмәттәрҙе йыйып, прокурорҙар материалдарҙы РФ Прокуратураһы ҡарамағындағы БР буйынса Тикшереү комитеты Тикшереү идаралығының Нефтекама бүлексәһенә ебәргән. Әлеге ваҡытта тикшереү тамамланған, етәксене суд көтә.


text:
Рөстәм Хәмитов йәштәрҙе гражданлыҡ-патриотик рухта тәрбиәләү буйынса өҫтөнлөктәрҙе билдәләнеФото: Олег Яровиков
Рөстәм Хәмитов йәштәрҙе гражданлыҡ-патриотик рухта тәрбиәләү буйынса өҫтөнлөктәрҙе билдәләне
Рөстәм Хәмитов йәштәрҙе гражданлыҡ-патриотик рухта тәрбиәләү буйынса өҫтөнлөктәрҙе билдәләнеФото: Олег Яровиков
Башҡортостан Президенты Рөстәм Хәмитов БР Хөкүмәтендә республикала хәрби хеҙмәткә тиклемге йәштәрҙә гражданлыҡ-патриотик тәрбиә биреү темаһына ултырыш үткәрҙе. Бөгөн Башҡортостанда күп һанлы музейҙар эшләй, йәштәргә патриотик тәрбиә биреү һәм хәрби хеҙмәткә тиклемге әҙерлек үҙәге булдырылған, ләкин, шуға ҡарамаҫтан, йәштәр араһында армияла хеҙмәт итеүҙең абруйы кәмей бара, тип билдәләне ул.
— Байтаҡ күп егеттәр армияла хеҙмәт итеүҙән ситләшә, шуға күрә беҙгә тағы ла бер тапҡыр был хәлде уйларға һәм эҙмә-эҙлекле, маҡсат йүнәлешендә, тиҙ һөҙөмтә булмауын аңлап, эшмәкәрлекте дауам итергә кәрәк. Был эште кесе йәштән, мәктәптән алып, махсус уҡыу йорттарын асыуҙан алып башларға кәрәк, — тине Рөстәм Хәмитов.
«КаДетство» проекты сиктәрендә Ишембайҙа Волга буйы федераль округының Башҡортостан кадет корпусы асылған. 2013 йылдың декабрендә Рәсәй Федерацияның Оборона министрлығы, Рәсәй Президентының Волга буйы федераль округындағы Тулы хоҡуҡлы вәкиллеге һәм Башҡортостан Республикаһы араһында килешеү төҙөлдө, ул Башҡортостан кадет корпусына шефлыҡ ярҙамы күрһәтеү буйынса эштең тығыҙ үҙ-ара килешеп эш итеүенә һәм көйләүгә йүнәлтелгән.
— Әммә был корпус беҙҙә берәү генә, ә мәктәптәр 2000 самаһы. Бөтә шарттарыбыҙҙы һәм теләктәребеҙҙе тик был кадет корпусына ғына йүнәлтә алмайбыҙ һәм ундай хоҡуғыбыҙ юҡ, был аңлашылып тора. Уның базаһында сифатлы белем биреү йорто булдырыу беҙҙең маҡсат булып тора, әммә ул ошо системаның тик бер генә элементы. Беҙҙең ойошмалар, шул иҫәптән йәштәр ҙә, Патриотик тәрбиә биреү үҙәге менән бергә эшләргә, ДОСААФ төбәк бүлексәһенең базаһын тулы күләмдә файҙаланырға тейеш. Бында беҙҙең проблемалар ҙур, ғәйәт ҙур. Элекке һәм хәҙерге ДОСААФ – ике ҙур айырма. Элек унда тормош ҡайнаны, ә хәҙер – коммерция эшмәкәрлеге, — тип һыҙыҡ өҫтөнә алды республика етәксеһе.
Рөстәм Хәмитов шулай уҡ, йәштәр робототехника, радиоэлектроника, бәләкәй авиация, программалау, юғары технологиялар өлкәһе менән әүҙем шөғөлләнһен өсөн техник спорт төрҙәрен үҫтереү зарур, тип билдәләне. Был йүнәлештәр билдәле кимәлдә хәрби көстәрҙә хеҙмәт итеүгә техник әҙерлек менән бәйле. Бынан тыш, төбәк башлығы, республикала волонтерҙар акциялары, уҡыу йорттары ҡарамағында Хәрби һәм Хеҙмәт Даны музейҙарының матди базаһын үҫтерергә кәрәк, тип һыҙыҡ өҫтөнә алды.
— Һис шикһеҙ, киләсәк хеҙмәт итеүселәрҙе әҙерләгәндә физик культура, спорт мөһим әһәмиәткә эйә. Беҙ күп спорт объекттары төҙөйбеҙ, ләкин был ҡоролмаларҙы файҙаланыу сифаты яҡшыртыуҙы теләп ҡала. Унда әле әүҙем спорт тормошо юҡ, йәштәр йыш ҡына аҡса түләп спорт учреждениеларына йөрөй, ул ғөмүмән отошло түгел. Түләүле спорт секцияларына йөрөү – ул патриотик тәрбиәләү бурысын хәл итеү юлы түгел, — тип билдәләне Президент. — Сараларыбыҙҙың системаһы бөтә ҡатлам йәштәрен гражданлыҡ йүнәлешенең әүҙем эштәренә йәлеп итергә тейеш. Тегендә йә бында төрлө сәбәптәр арҡаһында килеп тыуған экстремизм, йәштәр араһында милли һәм дини түҙмәүсәнлек күренештәрен иҫкәртеүҙә, тәртипһеҙлеккә юл ҡуймауҙа эшләргә тейешбеҙ. Был өлөштә башҡарма власть органдары, учреждениелар, йәмәғәт ойошмалары эшмәкәрлеген көйләү мәсьәләләрен республика Хөкүмәте ҡармағындағы Граждандарҙы патриотик тәрбиәләү һәм хәрби хеҙмәткә саҡырыуға әҙерлек буйынса ведомство-ара координация советында тикшерергә кәрәк. Дөйөм алғанда ауыр, күренмәгән эштәр күп, шул уҡ ваҡытта улар кәрәкле һәм мөһим. Беҙ был эшмәкәрлекте нисек ойоштороуҙан күп нәмә тора. Беҙ бөгөн аҡланыуҙар эҙләргә тейеш түгел, ә әгәр ниндәйҙер эшләп бөтөлмәгәнлектәр булһа үҙебеҙ бөтәһен дә ойошторорға, был эште үтәргә тейешбеҙ, — тип һыҙыҡ өҫтөнә алды Рөстәм Хәмитов.


text:
Бүздәктә «Сәләмәт тормош өсөн көрәш» акцияһы сиктәрендә көрәш буйынса турнир үтте
Бүздәк ауылының Физкультура-һауыҡтырыу комплексында «Сәләмәт тормош өсөн көрәш» акцияһы сиктәрендә милли көрәш буйынса район турниры үтте. Ярыштар милли спорт төрҙәрен популярлаштырыу һәм үҫтереү, Бүздәк районы йәштәре һәм үҫмерҙәре араһында физик культураны һәм спортты пропагандалау маҡсатында үткәрелде. Ойоштороусылар булып Бөтә донъя башҡорттары ҡоролтайы Башҡарма комитеты һәм Бүздәк районы хакимиәте сығыш яһаны.
Турнирҙа 1998-2000-се йылдарҙа тыуған 20-нән ашыу спортсы ҡатнашты. Ярыштар бер нисә ауырлыҡ категорияһы буйынса үткәрелде: 36, 40, 45, 50, 55 килограмға тиклем, 60 килограмм һәм унан ашыу.
Барлыҡ еңеүселәр почет грамоталары һәм миҙалдар менән бүләкләнде. Бынан тыш, Бөтә донъя башҡорттары ҡоролтайы Башҡарма комитеты исеменән Ҡаңны Төркәй ауылы урта мәктәбенә көрәш келәме тапшырылды.


text:
Рөстәм Хәмитов үҙ вазифаһын үтәүгә тотондо
Башҡортостан Республикаһы Президенты вазифаһын ваҡытлыса башҡарыусы Рөстәм Хәмитов Өфөлә. Хәтерегеҙгә төшөрәбеҙ, был вазифаға уны Рәсәй Федерацияһы Президенты Дмитрий Медведев тәғәйенләне.
Ҡыҫҡаса биография. Рөстәм Зәки улы Хәмитов 1954 йылдың 18 авгусында Кемерово өлкәһенең Ленинск-Кузнецкий районы Драченино ауылында тыуған. 1977 йылда Бауман исемендәге Мәскәү юғары техник училищеһын "инженер-механик" белгеслеге буйынса тамамлаған. Техник фәндәр докторы дәрәжәһенә эйә.
1977-1978 йылдарҙа — Өфө моторҙар эшләү производство берекмәһенең механик-йыйыу цехы мастеры ярҙамсыһы, мастеры.
1978-1986 — Өфө авиация институты инженеры, кесе ғилми хеҙмәткәре, өлкән ғилми хеҙмәткәре.
1986-1990 — Бөтә союз магистраль торба үткәргестәр төҙөлөшө буйынса ғилми-тикшеренеү институтының Көнсығыш филиалында (Өфө ҡалаһы) лаборатория мөдире, бүлек мөдире.
1990-1993 — Башҡорт АССР-ы Юғары Советы депутаты, Юғары Советтың Экология һәм тәбиғи ресурстарҙы рациональ файҙаланыу буйынса комиссияһы рәйесе була.
1993-1994 — Башҡортостан Республикаһы Ғәмәли экология һәм тәбиғәттән файҙаланыу институты директоры (Өфө ҡалаһы).
1994 йылдан 1996 йылға тиклем Рөстәм Хәмитов Башҡортостан Республикаһының тирә-яҡ мөхитте һаҡлау, тәбиғәттән файҙаланыу, ғәҙәттән тыш хәлдәр эҙемтәләрен иҫкәртеү һәм бөтөрөү буйынса министр вазифаһын биләй.
1996-1999 йылдарҙа Башҡортостан Республикаһының ғәҙәттән тыш хәлдәр һәм экологик именлек буйынса министры, Башҡортостан Республикаһының Именлек Советы ағзаһы була.
1999-2000 йылдар — РФ Ғәҙәттән тыш хәлдәр министрлығының Ғәҙәттән тыш хәлдәрҙе иҫкәртеү һәм бөтөрөү департаменты етәксеһе.
2000 йылдан 2003 йылға тиклем Рөстәм Хәмитов РФ Президентының Волга буйы федераль округындағы Тулы хоҡуҡлы вәкиле аппаратының Башҡортостан Республикаһы буйынса баш федераль инспекторы, РФ Президентының Волга буйы федераль округындағы Тулы хоҡуҡлы вәкиле урынбаҫары вазифаһын башҡарыусы (Түбәнге Новгород ҡалаһы) була.
2003 йылдың 18 февраленән — РФ Һалымдар һәм йыйымдар буйынса министрлығының 4-се номер төбәк-ара инспекция етәксеһе (инспекция яғыулыҡ-энергетика комплексы предприятиеларын етәкләне).
2003 йылдың 10 октябренән 2004 йылдың мартына тиклем — РФ Һалымдар һәм йыйымдар буйынса министрлығының Эре һалым түләүселәр идаралығы начальнигы. Административ реформа барышында РФ Президенты В.Путиндың 2004 йылдың 9 мартындағы "Федераль башҡарма власть органдары системаһы һәм структураһы тураһында" Указы менән РФ Һалымдар һәм йыйымдар буйынса министрлығы Федераль һалым хеҙмәте итеп үҙгәртелә.
2004 йылдың 21 мартында Рөстәм Хәмитов 2004 йылдың 9 мартындағы ошо уҡ указ менән төҙөлгән РФ Тәбиғи ресурстар министрлығы ведомствоһындағы Федераль һыу ресурстары агентлығы етәксеһе итеп тәғәйенләнә.
2009 йылдың июленән — "РусГидро" асыҡ акционерҙар йәмғиәте идараһы ағзаһы.


text:
Фото:
Өфөнөң юғары уҡыу йорттары уҡытыусылары өйлө булды
Фото:
Өфөнөң Киров районында баш ҡаланың юғары уҡыу йорттары уҡытыусылары өсөн торлаҡ йорт сафҡа индерелде. Объектты асыу тантанаһында ҡала хакимиәте башлығы Ирек Ялалов ҡатнашты.
Өфө хакимиәтенең матбуғат хеҙмәтенән хәбәр итеүҙәренсә, әлеге йортто төҙөү барышында ҡала властары ер бүлеү һәм инженерлыҡ селтәрҙәренә тоташтырыуҙы тиҙләтеү буйынса мәсьәләләрҙе хәл итергә ярҙам иткән.
— Өфө өсөн был мөһим ваҡиға булып тора. Үҙенсәлекле маяҡ булараҡ, ул барлыҡ бизнес-берләшмәгә, беҙҙең тәбиғи монополияларға, предприятиеларға илдәге иҡтисади һәм финанс ауырлыҡтарға ҡарамай хеҙмәткәрҙәрҙе торлаҡ менән тәьмин итеү мәсьәләһен уңышлы хәл итеп булыуын күрһәтә, — тине Ирек Ялалов. – Хакимиәт артабан да ярҙам итергә әҙер.
14 ҡатлы һәм 89 фатирлы йортта Өфө дәүләт нефть техник университеты, Өфө дәүләт авиация техник университеты, Башҡорт дәүләт аграр университеты, Башҡорт дәүләт медицина университеты, Башҡорт дәүләт университеты, БР Президенты ҡарамағындағы Башҡортостан дәүләт хеҙмәте һәм идара итеү академияһы һәм башҡа юғары уҡыу йорттары уҡытыусылары йәшәйәсәк.
Бындай тәжрибәне артабан да дауам итеү планлаштырыла, һәм киләһе йорттоң Өфөнөң Сәғит Агиш урамында төҙөлөүе ихтимал.


text:
Өфө районында «Кроношпан» заводы булыуы-булмауын экспертизалар хәл итәсәк
Башҡортостан Хөкүмәтенә ҡыҫҡа ваҡыт эсендә экологик экспертизалар үткәреүгә махсуслашҡан һәм халыҡ-ара статусҡа һәм тәжрибәгә эйә булған компаниялар исемлеген тапшырырға ҡушылды. Йәмәғәтселек «Кроношпан» компанияһының Өфө районында төҙөләсәк предприятиеһына бойондороҡһоҙ экспертиза үткәреү өсөн уларҙың береһен һайлап алырға тейеш.
— Был экспертизаны үткәреү сығымдарын республика бюджеты ҡаплаясаҡ, — тип аңлатты журналистарға Рәсәй Федерацияһы Президентының Волга буйы федераль округындағы тулы хоҡуҡлы вәкиле ярҙамсыһы, Башҡортостанда «Кроношпан» компанияһының инвестиция проектын бойомға ашырыу буйынса ҡарарҙар ҡабул итеүҙә закондар үтәлешен күҙәтеүҙе контролдә тотоу буйынса эшсе төркөм рәйесе Александр Дрожжин. — Яҡынса киләһе аҙнала был эксперт компанияларының исемлеге йәмәғәтселеккә күрһәтеләсәк, улар үҙҙәре башҡарыусыны һайлаясаҡ.
Өфө районында «Кроношпан» предприятиеһы булыу-булмауы – ике экспертиза (дәүләт техник һәм бойондороҡһоҙ экологик) һөҙөмтәһенә бәйле, тип дауам итте Александр Дрожжин. Һөҙөмтәләрҙе ҡулға алғас ҡына инвестиция проектының тормошҡа ашырылыуы йәки ашырылмауы тураһында һөйләшергә мөмкин буласаҡ.
Бойондороҡһоҙ экологик экспертиза үткәреү ваҡыты – бер айҙан өс айға тиклем. Бындай экспертизаны тиҙ арала үткәреү менән барыһы ла ҡыҙыҡһына: инвесторҙар ҙа, инициатива төркөмө ағзалары ла, тип билдәләне эшсе төркөм рәйесе.
Әлеге ваҡытта Рәсәй Президентының Волга буйы федераль округындағы тулы хоҡуҡлы вәкиле ҡушыуы буйынса ойошторолған эшсе төркөм ағзалары Өфөлә «Кроношпан» ағас эшкәртеү заводын төҙөүгә урын һайлауға һәм ошо проектты тормошҡа ашырыуҙың иҡтисади нигеҙлелегенә бәйле документтарҙы өйрәнә.
Эшсе төркөм быйыл 15 ноябрҙә ойошторолдо. Уның составына РФ Президентының Волга буйы федераль округындағы тулы хоҡуҡлы вәкиллеге аппараты хеҙмәткәрҙәре, федераль башҡарма власть органдарының территориаль органдары вәкилдәре, БР дәүләт власы, урындағы үҙидара органдары, шулай уҡ БР Йәмәғәт палатаһы рәйесе инде.
Иҫегеҙгә төшөрәбеҙ, Өфө районында «Кроношпан» производствоһы төҙөлә башлаған урында проект-смета документтарын эшләп бөтөргәнгә, дәүләт һәм экологик экспертизалар үткәргәнгә тиклем бөтә эштәр туҡтатылып торҙо.
21 һәм 22 ноябрҙә РФ Президентының Волга буйы федераль округындағы тулы хоҡуҡлы вәкиллеге аппараты хеҙмәткәрҙәре Өфөлә республиканың дәүләт власы органдары вәкилдәре, «Кроношпан» заводы етәкселәре, шулай уҡ граждандарҙың инициатива төркөмө менән осрашты.
— Беҙ Рәсәйҙә инвестор вәкиле — «Кроношпан» генераль директоры Ардашер Курбаншо менән инициатива төркөмө ағзалары араһында бер ниндәй ҙә антагонистик килешмәүсәнлек күрмәнек, — тип билдәләне Александр Дрожжин. — Эйе, фекер алышыу өсөн мәсьәләләр бар. Иң мөһиме, килешеүгә өлгәшелгән: ике яҡ та законға ярашлы эш итә. Берәүҙәр төҙөлөш эштәре алыр бармай, икенселәре был теманы үҙ файҙаһына борорға маташмай. Беҙҙең бурыс – килеп тыуған хәлдең айышына төшөнөү.
— Инвесторҙың һәм властың позицияһы баштан уҡ йомшаҡ булды, сөнки «Кроношпан» заводын Өфө районында проектһыҙ, рөхсәтһеҙ төҙөй башланылар. Яҡын араларҙа проекттың дәүләт экспертизаһы, бойондороҡһоҙ экологик экспертиза әҙер буласаҡ, шул саҡта беҙ яңынан өҫтәл артына йыйылып «әгәр законға ярашлы булһа, уға буйһонайыҡ», тип әйтәсәкбеҙ. Шуға күрә беҙгә документтар мөһим. Имеш-мимеш хәбәрҙәргә түгел, ә аныҡ документтарға нигеҙләнергә кәрәк, — тип үҙ ҡарашын белдерҙе Башҡортостан Йәмәғәт палатаһы рәйесе Рәмил Бигнов.
Шул уҡ ваҡытта РФ Президентының Волга буйы федераль округындағы тулы хоҡуҡлы вәкиле ярҙамсыһы журналистарға һөйләүе буйынса, эшсе төркөм ағзалары «Кроношпан» төҙөлөшө майҙансығында булды һәм активистар менән генә түгел, ә «туранан-тура төҙөлөш объектында эшләгән кешеләр менән» аралашты.
— Айырып шуны әйтәм, туранан-тура төҙөлөш объектында эшләүселәрҙең әлеге ваҡытта экологияға ниндәйҙер зыян янауына ҡағылышлы һорауҙары булманы, — тип һыҙыҡ өҫтөнә алды Александр Дрожжин. — Беҙ шулай уҡ тик эсперт-экологтар ғына дөрөҫ баһа бирә алыуы тураһында һөйләшеп килештек. Ҡалғандары иһә физик шәхестәр фекере. Кешеләр ысынлап та «Кроношпан» заводы төҙөлөшө арҡаһында кире экологик шарттар килеп сығыу ихтималлығы айҡанлы борсола, әммә бөгөнгө көнгә был документ менән дәлилләнмәгән имеш-мимештәр генә.


text:
Фото:
Башҡортостан көрәшселәре Ҡазанда Рәсәй чемпионатында миҙалдар яуланы
Фото:
Ҡазанда көрәш буйынса Рәсәй чемпионаты һәм беренселеге тамамланды. Ярыштар ике көн дауамында «Аҡ Барс» һарайында үтте.
Быйылғы сара көрәшселәр һаны буйынса рекордлы булды – унда Рәсәйҙең 36 төбәгенән 245 спортсы ҡатнашты.
Башҡортостан көрәшселәре дүрт алтын, алты көмөш һәм ике бронза миҙал алып ҡайтты, дөйөм команда иҫәбендә өлкәндәр араһында ла, йәштәр араһында ла икенсе урынға лайыҡ булды.
Беренсе урындарҙы йәштәр һәм өлкәндәр араһында Ҡазан командалары яуланы. Өсөнсө урынға өлкәндәр араһында – Пермь крайы командаһы, йәштәр араһында Ханты-Манси автономиялы округы командаһы лайыҡ булды.
Шәхси иҫәптә ҡаҙаныштар түбәндәгесә:
алтын миҙалға өлкәндәр араһында – Альберт Рәхмәтуллин (75 кг), йәштәр араһында – Артур Зөлҡәрнәев (70 кг), Дим Хәйруллин (75 кг) һәм Дмитрий Поваренкин (80 килограмдан ашыу) лайыҡ булды;
көмөш миҙалға өлкәндәр араһынан – Илфак Ибәтуллин (60 кг), Марат Зарипов (70 кг), Наил Мөхәмәтйәнов (80 кг), Рөстәм Исламов (85 кг), йәштәр араһында – Артур Нурмөхәмәтов (50 кг), Илдар Баһауетдинов (60 кг) лайыҡ булды;
бронза миҙалдарҙы иһә өлкәндәр араһынан Булат Бүләков (65 кг) һәм Рәдиф Аҡсурин (100 килограмдан ашыу) яуланы.


text:
Башҡортостан ауыл биләмәләрен үҫтереүгә 393 миллион һум аҡса аласаҡ Фото: Олег Яровиков
Башҡортостан ауыл биләмәләрен үҫтереүгә 393 миллион һум аҡса аласаҡ
Башҡортостан ауыл биләмәләрен үҫтереүгә 393 миллион һум аҡса аласаҡ Фото: Олег Яровиков
ӨФӨ, 2015 йыл, 23 апрель. /«Башинформ» мәғлүмәт агентлығы, Розалиә Вәлиева/.
«2014-2017 йылдарға һәм 2020 йылға тиклем ауыл биләмәләрен тотороҡло үҫтереү» федераль маҡсатлы программаһы буйынса Башҡортостан ауыл биләмәләрен үҫтереүгә федераль ҡаҙнанан 393 миллион һум аҡса аласаҡ. Субсидиялар ошо сараларҙы ғәмәлгә ашырыуға бәйле Рәсәй Федерацияһы субъекттарының сығым йөкләмәләрен финанслау өсөн бүленә. Тейешле бойороҡ Рәсәй Федерацияһы Хөкүмәтенең сайтында баҫылған.
Ауыл халҡының торлаҡ шарттарын яҡшыртыуға — 243 миллион, инфраструктура булдырыуға 150 миллион һум йүнәлтелә. Шул иҫәптән һыу менән тәьмин итеүҙе үҫтереүгә — 23,8 миллион һум, газ үткәреүгә — 19,5 миллион, фельдшер-акушерлыҡ пункттары һәм табиптарҙың офисын асыуға — 8,6 миллион. Урындағы башланғыстарға булышлыҡ итеү йәһәтенән 2 миллион һум ҡаралған.
Рәсәй субъекттарына субсидия рәүешендә 8,9 миллиард һум бүленә. Шуларҙың 4,5 миллиард һумы — ауылда йәшәүселәрҙең торлаҡ шарттарын яҡшыртыуға, 4,3 миллиарды социаль һәм инженерлыҡ инфраструктураһын үҫтереүгә йүнәлтелә, 95 миллионы — урындағы башланғыстарға грант ярҙамы.


text:
Румил Аҙнабаев йәнә Бөтә донъя башҡорттары ҡоролтайы Башҡарма комитетын етәкләне
Бөтә донъя башҡорттары ҡоролтайы Башҡарма комитетының Өфөлә үткән ултырышында БДБҠ Башҡарма комитеты рәйесе итеп Румил Аҙнабаев һайланды, бығаса ул Башҡарма комитет рәйесе урынбаҫары вазифаһын башҡарҙы.
Бөтә донъя башҡорттары ҡоролтайы Башҡарма комитетының элекке етәксеһе, Дәүләт Думаһы депутаты Марсель Йосопов, Рәсәй парламентының түбәнге палатаһында эш күп булыу сәбәпле, был вазифанан бушатыуҙарын һораны.
Йәмәғәт ойошмаһының Башҡарма комитеты рәйесенең беренсе урынбаҫары итеп Хәләф Ишморатов һайланды.
Иҫегеҙгә төшөрәбеҙ, Румил Аҙнабаев Бөтә донъя башҡорттары ҡоролтайы Башҡарма комитетына 2006-2009 йылдарҙа етәкселек иткәйне.


text:
Өфөгә Татарстан делегацияһы килде
Өфөгә Президент Рөстәм Миңнеханов етәкселегендә Татарстан Республикаһы делегацияһы килде. Күрше республика башлығының Башҡортостанға был тәүге визиты. Визит программаһы бай эстәлекле, ике туғандаш республика башлыҡтары көн дауамында тиерлек бергә буласаҡ.
Башҡортостан Президентының матбуғат хеҙмәтенән хәбәр итеүҙәренсә, Башҡортостан һәм Татарстан араһында хеҙмәттәшлек тураһында ике яҡлы килешеүгә ҡул ҡуйыу төп ваҡиға буласаҡ. Бынан тыш, ике президент та “Биатлон" спорт-һауыҡтырыу комплексы менән танышасаҡ, Нефтселәр мәҙәниәт һарайында президент шыршыһында, Өфө моторҙар эшләү берекмәһендә буласаҡ, Археология һәм этнография музейын ҡараясаҡ. Татарстан Президенты менән бергә Өфөгә күрше республиканың популяр артистары ла килгән, улар ҙур концерт менән Өфө татар дәүләт «Нур» театрында сығыш яһаясаҡ.


text:
Башҡортостанда 17 меңдән ашыу кеше ВИЧ инфекциялы статусына эйәФото: Олег Яровиков
Башҡортостанда 17 меңдән ашыу кеше ВИЧ инфекциялы статусына эйә
Башҡортостанда 17 меңдән ашыу кеше ВИЧ инфекциялы статусына эйәФото: Олег Яровиков
ӨФӨ, 2015 йыл, 17 ноябрь. /«Башинформ» мәғлүмәт агентлығы, Эльмира Сабирова/.
Республика СПИД-ты, йоғошло сирҙәрҙе иҫкәртеү һәм уларға ҡаршы көрәш үҙәгендә иҫәптә торған кешеләрҙең һаны 17 093-кә етте, тип хәбәр итте «Башинформ» агентлығында уҙған журналистар менән осрашыуҙа үҙәктең баш табибы Рафаэль Яппаров.
Медицина фәндәре кандидаты, СПИД-ты иҫкәртеү һәм уға ҡаршы көрәш буйынса Волга буйы округ үҙәгенең ВИЧ инфекцияны эпидемиологик күҙәтеү бүлеге мөдире Наталья Зайцева әйтеүенсә, Башҡортостан округтың сир күрһәткестәре юғары булған алты биләмәһе иҫәбенә инә.
«2010 йылдан Волга буйы федераль округында ВИЧ инфекцияның 4,5 проценттан 13,6 процентҡа тиклем артыуы билдәләнә. 1 октябргә округта 217 мең ВИЧ инфекциялы теркәлгән. Зарарланыу 100 мең халыҡҡа 550,3 тәшкил иткән, йәки округта йәшәүселәрҙең ярты проценты сирле тип әйтә алабыҙ», — тине Наталья Зайцева.
Шуның менән бергә ул һүҙҙең асыҡланған ауырыуҙар хаҡында барыуына иғтибарҙы йәлеп итте, ысынында иһә ВИЧ инфекциялыларҙың һаны күберәк.
Наталья Зайцева һүҙҙәренсә, йыл һайын округта яҡынса 5 миллион халыҡ ВИЧ-ҡа тест үтә.


text:
Тымыҡ океан
Тымыҡ океан — Ер шарында океандарҙың майҙаны буйынса иң ҙуры һәм иң тәрәне. Көнбайышта Евразия һәм Австралия, көнсығышта Төньяҡ һәм Көньяҡ Америка, көньяктан Антарктида ҡитғалары араһында урынлашҡан.
Тымыҡ океан төньяҡтан көньяҡҡа 15,8 мең км һәм көнсығыштан көнбайышҡа 19,5 км йәйелгән. Диңгеҙҙәр менән майҙаны — 179,7 млн км², уртаса тәрәнлеге — 3984 м, һыу күләме — 723,7 млн км³ (диңгеҙҙәрҙе иҫәкә алмайынса: 165,2 млн км², 4282 м һәм 707,6 млн км³). Тымыҡ океандың иң тәрән урыны (донъя океаныныңда) — Мариан уйпатында 10 994 м Тымыҡ океанда яҡынса 180-се меридиан буйлап дата күсереү һыҙаты үтә.
Йөкмәткеһе
Этимологияһы[үҙгәртергә | вики-тексты үҙгәртергә]
Океанда беренсе күргән европалы испан конкискодоры Бальбоа булған. 1513 йылда ул юлдаштары менән Панама муйынын үтеп океанға сыға. Улар көньяҡҡа асыҡ ҡултыҡҡа сыҡҡанға күрә, Бальбоа Көньяҡ океан тип атай (исп. Mar del Sur).1520 йылдың 28 ноябренде асыҡ океанға Фернан Магеллан сыға. Ул океанда 3 ай 20 көндә Утлы Ерҙән Флиппин утрауҙарына тиклем үтеп сыға. Бөтә сәйәхәт барышында тымыҡ һауа торошо булғанлыҡтан, Магеллан океанды Тымыҡ океан тип атай. 1753 йыда француз географы Ж. Н. Бюаш (фр.n Jean-Nicolas Buache), океандарҙың иң ҙуры булғанға күрә, Бөйөк океан тип атарға тәҡдим яһай. Был исем дөйөм танылыу тапмай һәм донъя географияһында океан Тымыҡ океан тип атала. Инглиз телле илдәрҙә океан ингл. Pacific Ocean тип атала. 1917 йылға тиклем Рәсәй карталарында Көнсығыш океан тигән исем менән йөрөй.
Астероид (224) Океан Тымыҡ океан хөрметенә аталған[2].
Физик-географик характеристика[үҙгәртергә | вики-тексты үҙгәртергә]
Дөйөм мәғлүмәт[үҙгәртергә | вики-тексты үҙгәртергә]
Тымыҡ океан планеталағы иң ҙур океан, ул Донья океанының 49,5 % майҙанын һәм 53 % һыу күләмен алып тора. Көнсығыштан көнбайышҡа 19 мең км-ға һуҙылған һәм 16 км-ға — төньяҡтан көньяҡҡа. Его воды расположены большей частью на южных широтах, меньшейна северных[4]. Уның һыуҙарының күп өлөшө көньяҡ киңлектә, әҙерәге — төньяҡ киҡлектә урынлашҡан.
1951 йылда инглиз экспедицияһы «Челленджер» фәнни-тикшереү судноһында эхолот ярҙамында 10 863 метр иң тәрән урынды билдәләй[5] 2011 йылдағы һуңғы тикшереүҙәр — 10 994 м ±40 м тигән мәғлүмәт бирә[6][7]. Шулай итеп «Челленджер упҡыны» ингл. Challenger Deepтип аталған иң тәрән урын, иң бейек Джомалугма тауынан диңгеҙ кимәле менән сағыштырғанда алыҫыраҡ ята[8].
Океан үҙенең көнсығыш сиге менән Төньяҡ һәм Көньяҡ Америка ярҙарын йыуа, көнбайыш сиге менән Австралия һәм Евразияның көнсығыш ярҙарын йыуа, көньяҡ сиге Антарктиданы йыуа.
Диңгеҙҙәре[үҙгәртергә | вики-тексты үҙгәртергә]
Тымыҡ океандың диңгеҙҙәре, ҡултыҡтары, боғаҙҙары майҙаны 31,64 млн км² (дөйөм океан майҙанының 18 %), һыу кәуләме 73,15 миллион км³ (10 %). Диңгеҙҙәрҙең күп өлөшө океандаң көнбайыш өлөшөндә Евразия буйлап урынлашҡан: Беринг диңгеҙе, Охот диңгеҙе, Япон диңгеҙе, Япония эске диңгеҙе, Һары диңгеҙ, Көнсығыш Ҡытай диңгеҙе, Филиппин диңгеҙе; Көньяҡ-Көнсығыш Азия уртауҙары араһындағы диңгеҙҙәр: Көньяҡ Ҡытай диңгеҙе, Ява диңгеҙе, Сулу диңгеҙе, Сулавеси диңгеҙе, Бали диңгеҙе, Флорес диңгеҙе, Саву диңгеҙе, Банда диңгеҙе, Серам диңгеҙе, Хальмахере диңгеҙе, Молукк диңгеҙе; Австралия яры буйлап: Яңы Гвинея диңгеҙе, Соломон диңгеҙе, Мәрйен диңгеҙе, Фиджи диңгеҙе, Тасман диңгеҙе; Антарктида янындағы диңгеҙҙәр (уларҙы ҡайһы ваҡытта Көньяҡ океанда тип иҫәпләйҙәр): Дюрвиль диңгеҙе, Сомов диңгеҙе, Росса диңгеҙе, Амундсен диңгеҙе, Беллинсгаузен диңгеҙе. Төньяҡ һәм Көньяҡ Америка буйлап диңгеҙҙәр юҡ, әммә унда ҙур ҡултыҡтар урынлашкан: Аляска, Калифорния, Панама ҡултығы[3].
Уртауҙар[үҙгәртергә | вики-тексты үҙгәртергә]
Вулкан атылыу нәтижәһендә Тымыҡ океанда бер нисә мең утрау барлыҡҡа килгән. Уларҙың ҡайһы берҙәре кораллдар менән үҫеп, кире диңгеҙгә батҡандар, үҙҙәренән һуң атолл ҡулсаларын ҡалдырып[4].
Утрауҙар һаны (10 меңгә яҡын) һәм дөйөм майҙаны буйынса тымыҡ океан беренсе урында тора. Океанда Ерҙә ҙурлығы буйынса икенсе һәм өсөнсө урындағы утрауҙар урынлашҡан: Яңы Гвинея (829,3 мең км²) и Калимантан (735,7 мең км²); иң ҙур утрауҙар төркөмө: Ҙур Зонд утрауҙары (1485 мең км², шул иҫәптән ҙур уртауҙар: Калимантан, Суматра, Сулавеси, Ява, Банка). Башҡа ҙур утрауҙар һәм архипелагтар: Яңы Гвинея утрауҙары (Яңы Гвинея, Колепом), Япон утрауҙары (Хонсю, Хоккайдо, Кюсю, Сикоку), Филиппин утрауҙары (Лусон, Минданао, Самар, Негрос, Палаван, Панай, Миндоро), Яңы Зеландия (Көньяҡ һәм Төньяк утрауҙар), Кесе Зонд утрауҙары (Тимор, Сумбава, Флорес, Сумба), Сахалин, Молукка утрауҙары (Серам, Хальмахера), Бисмарк архипелагы (Яңы Британия, Яңы Ирландия), Соломон утрауҙары (Бугенвиль), Алеут утрауҙары, Тайвань, Хайнань, Ванкувер, Фиджи утрауҙары (Вити-Леву), Гавай утрауҙары (Гавай), Яңы Каледония, Кадьяк архипелагы, Куриль утрауҙары, Яңы Гебридтар, Королева Шарлотта утрауҙары, Галапагосс утрауҙары, Веллингтон, Изге Лаврентия, Рюкю утрауҙары, Риеско, Нунивак, Санта-Инес, Д‘Антркасто утрауҙары, Самоа утрауҙары, Ревилья-Хихедо, Палмер архипелагы, Шантар утрауҙары, Магдалена, Луизиада архипелагы, Линга архипелагы, Луайоте утрауы, Карагинский, Кларенс, Нельсон, Принсесс-Ройал, Хановер, Командор утрауҙары[3].
Климаты[үҙгәртергә | вики-тексты үҙгәртергә]
Тымыҡ океандың климаты ҡояш радияцияһының зоналарға бүленеүе һәм атмосфера циркуляцияһы, һәм шулай уҡ Азия материгының көҫлө йөғонтоһо аҫтында формалаша. Океанда, төньяҡ поляр бүлкәттән тыш, бөтә климат зоналары урын алған. Уның һауаһы дымға туйынған. Экватор янында 2000 миллиметрға тиклем яуым-төшөм була. Төньяҡ Боҙло океандан Тымыҡ океанды ер һәм һыу аҫты һырттары һаҡлап тора. Океандың төньяҡ өлөшө көньяҡ өлөшөнә ҡарағанда йылыраҡ. Океандың үҙәк өлөшөндә пассаттар иҫә. Көнбайышында көслө муссондар иҫә. Ҡышын материктар ҡоро һәм һалҡын муссон килеп, океан климатына йоғонто яһай, диңгеҙҙәрҙең бер өлөшө туңыр боҙ менән ҡаплана. Көнбайыш өлөшөндә емергес тайфундар була. Уртаса кинлектә штормдар ҡотора. Океандың төньяғында һәм ҡоньяғында 30 метрға еткән тулҡындар булғылай.
Гидрологик режим[үҙгәртергә | вики-тексты үҙгәртергә]
Өҫкө һыуҙарҙың әйләнмә хәрәкәте[үҙгәртергә | вики-тексты үҙгәртергә]
Тымыҡ океандың һыу ағымы әйләнмә хәрәкәте тәртибен дөйөм атмосфера ағымы билдәләй. Төньяҡ ярымшарҙағы төньяҡ-көнсығыш пассат төньяҡ-пассат ағымын барлыҡҡа килтерә, ул ағым Үҙәк Америка ярҙарынан Филиппин утрауҙарына тиклем киҫеп сыға.
Флора һәм фауна[үҙгәртергә | вики-тексты үҙгәртергә]
Тымыҡ океанға Донъя окенының 50 % биомассаһы тура килә. Океанда тереклек бай һәм күп төрлө, айырыуса Азия һәм Австралия араһындағы тропик һәм субтропик зонала бик ҙур территориялар коралл рифтары һәм мангр әрәмәлектәре менән ҡапланған. Океандың тропик һәм экваториаль киңлектәре, мәрйен рифтары араһында, тереклек бай. Уның был үҙенсәлеген океандың ҙурлығы, тәбиғәт шарттарының төрлөлөгө, океандың боронғолоғо менән аңлатыла. Төньяк өлөшөндә һөмбаш балык төрҙәре күп. Һыу массаһы бик уңдырышлы, шуға күрә үҫемлектәр һәм хайуандар планктоны үрсей. Планктон менән анчоус, ставрида, скумбрия һ.б. балыҡ төрҙәре туҡлана. Бындағы ҡоштар: бакландар, пеликандар, пингвиндар балык менән туҡлана. Киттар, диңгеҙ бесәйҙәре, диңгеҙ ҡондоҙҙары күпләп тереклек итә. Мәрйендәр, диңгеҙ терпелере, молюскылар кеүек умыртҡаһыҙар күпләп тереклек итә.
Һылтанмалар[үҙгәртергә | вики-тексты үҙгәртергә]
Иҫкәрмәләр[үҙгәртергә | вики-тексты үҙгәртергә]
- ↑ Oceanographers.ru. Обнаружены «мосты» через Марианскую впадину. Экспедиция также провела точные измерения «Бездны Челленджера», самой глубокой точки в океане. Полученная глубина составила 10 994 +/- 40 метров.
- ↑ Schmadel Lutz D. 2003
- ↑ 3,0 3,1 3,2 Атлас океанов. Термины, понятия, справочные таблицы.— М.: ГУНК МО СССР, 1980. С. 84—85
- ↑ 4,0 4,1 Физическая география материков и океанов / Под общей ред. А. М. Рябчикова — М.: Высшая школа, 1988. — Б. 516—521.
- ↑ Кравчук П. А. Рекорды природы — Любешов: Эрудит, 1993. — Б. 23-24. — 216 б. — ISBN 5-7707-2044-1.
- ↑ Марианскую впадину «углубили». compulenta.ru (8 декабря 2011). 8 ноябрь 2011 тикшерелгән.
- ↑ РИА Новости «Ученые обнаружили горы на дне Марианской впадины» (14:34 08-02-2012). Тәүге сығанаҡтан архивланған 31 май 2012. 10 февраль 2012 тикшерелгән.
- ↑ Oceans' deepest depth re-measured. BBC. Тәүге сығанаҡтан архивланған 14 октябрь 2012. 28 сентябрь 2012 тикшерелгән.
Әҙәбиәт[үҙгәртергә | вики-тексты үҙгәртергә]
- Коринская В.А. Материктар һәм океандар герграфияһы: дөйөм белем биреү уҡыу йорттары өсөн дереслек. -Өфө; Китап: М. Дрофа, 2006. -ISBN 5-295-03891-2


text:
Рөстәм Хәмитов: «Республика һайлаусылары ғәҙел консерватизм, ҡарарҙарҙың уйлап эшләүҙәре менән айырыла»Фото: Олег Яровиков
Рөстәм Хәмитов: «Республика һайлаусылары ғәҙел консерватизм, ҡарарҙарҙың уйлап эшләүҙәре менән айырыла»
Рөстәм Хәмитов: «Республика һайлаусылары ғәҙел консерватизм, ҡарарҙарҙың уйлап эшләүҙәре менән айырыла»Фото: Олег Яровиков
— Республика һайлаусылары ғәҙел консерватизм, ҡарарҙарҙың уйлап эшләүҙәре менән айырыла. Һәм ул төбәктә мөһим стабилләштереүсе фактор булып тора, — тип белдерҙе Башҡортостан Президенты Рөстәм Хәмитов, Өфөлә кесе йома, Волга буйы һәм Урал федераль округтарына ингән, Рәсәй Федерацияһы субъекттарының һайлау комиссиялары рәйестәре менән семинар-кәңәшмәлә сығыш яһап.
Башҡортостандың баш ҡалаһында Рәсәй Үҙәк һайлау комиссияһы башлығы Владимир Чуров рәйеслегендәге ике округтың һайлауҙарҙы ойоштороусылары 2014 йылдың 14 сентябрендә Берҙәм тауыш биреү көнөндә Рәсәй Федерацияһы субъекттарының дәүләт власы органдарына һәм урындағы үҙидара органдарына һайлауҙарҙы әҙерләү һәм үткәреү буйынса һайлау комиссияларының бурыстарын билдәләй.
Башҡортостан Президенты әйтеүе буйынса, республикала сәйәси әүҙемлек юғары. Сәйәси партияларҙың 55 төбәк бүлексәһе теркәлгән.
— Кешеләр йәмәғәт тормошонда, сәйәси бәхәстәрҙә әүҙем ҡатнаша. Ошондай майҙансыҡ булып һайлауҙар тора. Тап һайлауҙар илдең һәм төбәктең сәйәси курсын билдәләй.
Рөстәм Хәмитов билдәләүенсә, бөтә һайлау кампаниялары ла республикала берҙәм, аныҡ уҙғарыла.
Башҡортостан Президенты Рәсәй Үҙәк һайлау комиссияһы кимәлендә тикшерергә кәрәк мәсьәләләрҙе билдәләне.
— Һайлауҙарҙа ҡатнашыусы сәйәси партиялар өсөн планканы юғарыраҡ күтәрергә кәрәк. Улар сәйәси процестарҙа ҡатнашырға, ысын сәйәси көстәрҙе күрһәтергә тейеш, әммә һайлауҙан һайлауға тиклем эшләүсе түгел, һайлауҙар араһында эшләүсе, — тип инициатива менән сығыш яһаны Башҡортостан Президенты. — Ҡайһы бер партиялар һайлауҙарҙан һуң сәйәси офоҡтан юғалды. Партия – ул һайларҙарҙа ҡатнашыу өсөн генә кәрәкле инструмент түгел.
Һайлауҙарҙы техник оҙатыуҙы артабан да яҡшыртыу тураһында мәсьәлә тикшереүҙе талап итә. Бюллетендәрҙе комплекслы эшкәртеүҙә, ойлайн-трансляцияла, башҡа техник яңылыҡтарҙа инновациялар барлыҡҡа килә. Шуға күрә, республика башлығы әйтеүенсә, һайлау процесында техник оҙатыу мәсьәләләренең хоҡуҡи нигеҙен көйләү тураһында уйларға кәрәк. Мәҫәлән, билдәле бер стандарттар әҙерләргә.


text:
Ноябрҙә Рәсәй халҡын 4 байрам ял көнө көтә
ӨФӨ, 2014 йыл, 16 октябрь. /«Башинформ» мәғлүмәт агентлығы, Эльмира Сабирова/.
2014 йылдың 1, 2, 3 һәм 4 ноябре ял көндәре тип иғлан ителгән, тип хәбәр итә БР Хөкүмәтенең матбуғат хеҙмәте.
Халыҡтар берҙәмлеге көнө – 4 ноябрҙә – бөтә Рәсәй территорияһында эшләмәгән көн булып тора. Байрам алдынан көн, йәғни дүшәмбе 3 ноябрь, шулай уҡ ял көнө буласаҡ. Был 2014 йылдың 24 февраленән күсерелгән ял көнө, ул Ватанды һаҡлаусылар көнөнөң йәкшәмбегә тап килеүе сәбәпле барлыҡҡа килгән.
Шулай итеп, эш аҙнаһы биш көн булған эшсәндәрҙе шәмбе 1 ноябрҙән алып шишәмбе 4 ноябргә ҡәҙәр 4 ял көнө көтә. Йома 31 октябрҙә эш оҙайлылығы ҡыҫҡартылмай.


text:
Видеоселектор кәңәшмәһе үткәрелде
— Республикалағы хәл артыҡ көсөргәнешле түгел, — Премьер-министр Раил Сарбаев Благовар районының Языково ауылында үткән БР Хөкүмәтенең күсмә видеоселектор кәңәшмәһен шулай тип башланы. — Был турала ғинуар-май айындағы социаль-иҡтисади үҫеш һөҙөмтәләре раҫлай.
Күп кенә төп макроиҡтисади параметрҙар буйынса һуңғы ике айҙа хәлдең тотороҡланыуы күҙәтелә. Республикабыҙ күрһәткестәре Рәсәй һәм Волга буйы федераль округы буйынса уртаса күрһәткестәрҙән яҡшыраҡ. Мәҫәлән, сәнәғәт производствоһы индексы ғинуар-майҙа республикала 92,6 процент, ә майҙа 95,8 процент тәшкил итте.
Төҙөлөштә лә ыңғай үҫеш күҙәтелә. Эштәр күләменең үҫеш темпы 69,1 процент, майҙа 79,1 процент тәшкил итте. Финанслауҙың бөтә сығынаҡтары иҫәбенә төбәк территорияһында 492,6 мең квадрат метр дөйөм торлаҡ майҙаны тапшырылды, йәғни уҙған йылдың ошо уҡ осорона ҡарата 92,9 процент. Сафҡа индерелгән дөйөм торлаҡ күләмендә шәхси йорттар өлөшө 76,6 процент тәшкил итте.
Хеҙмәт баҙарында хәл бер ни тиклем тотороҡланды. 1 июнгә рәсми теркәлгән эшһеҙҙәр һаны 43,1 мең кеше булды, һуңғы ике айҙа 6,6 мең кешегә кәмене. Был осорҙа теркәлгән эшһеҙлек кимәле иҡтисади әүҙем халыҡтың 2,5 процентынан 2,1 процентҡа тиклем кәмене. Хеҙмәт баҙарында көсөргәнеш коэффициенты 5,2-нән 2,3-кә төштө.
Беренсе квартал йомғаҡтары буйынса төп капиталға инвестициялар 9,9 процентҡа кәмене.
Йыл башынан алып республика буйынса инфляция 5,6 процент билдәһенә сыҡты (Рәсәй буйынса — 6,8).
Иҡтисадтағы хәлгә байҡау яһап, Премьер-министр бөгөн борсоған төп мәсьәләләрҙе атаны. Был мал аҙығы әҙерләү барышы, малсылыҡ биналарының торошо һәм уларҙы мал ҡышлатыуға әҙерләү, дөйөм файҙаланыуҙағы автомобиль юлдары торошо, торлаҡ-коммуналь хужалыҡтағы реформалар барышы һәм тармаҡ объекттарын көҙгө-ҡышҡы осорҙа эшләүгә әҙерләү.
Республикала мал аҙығы әҙерләү нисек барыуы хаҡында Хөкүмәт Премьер-министрының беренсе урынбаҫары, БР ауыл хужалығы министры Шамил Вахитов һөйләне.
БР төҙөлөш, архитектура һәм транспорт министры Рауил Ибәтуллин кәңәшмәлә ҡатнашыусыларға юлдарҙың торошо хаҡында хәбәр итте. Торлаҡ-коммуналь хужалыҡ министры Ғиман Әсәҙуллин тармаҡтағы "осло мөйөштәрҙе" билдәләп үтте.
2010 йылғы Бөтә Рәсәй халыҡ иҫәбен алыуҙы үткәреүгә әҙерләнеү бөгөн мөһим эштәрҙең береһе булып тора.
Хөкүмәт Премьер-министры әйтеүенсә, видеоселекторҙар үткәреү даими ғәмәлгә индереләсәк. Киләһе кәңәшмә социаль-мәҙәни һәм көнкүреш мәсьәләләренә арналасаҡ.


text:
Йәмғиәтте өйрәнеү БДИ һайлағанда иң популяр фән булып ҡала
Башҡортостан мәктәптәрен тамамлаусы уҡыусыларҙың күбеһе, былтырғы кеүек үк, теләк буйынса Берҙәм дәүләт имтиханын һайлағанда йәмғиәтте өйрәнеү фәненә өҫтөнлөк биргән. Был турала «Башинформ» агентлығына шишәмбе, 6 мартта, БР Мәғариф министрлығының белем сифатын баһалау һәм БДИ бүлеге начальнигы Зәки Мырҙағәлин хәбәр итте.
— Һөҙөмтәләр әлеге ваҡытта эшкәртелә, әммә, яҡынса иҫәпләүҙәр буйынса, 15475 кеше йәмғиәтте өйрәнеү фәненән имтихан тапшырырға теләк белдергән, — тип аныҡлап китте Зәки Мырҙағәлин. — Был фән ғәҙәттәгесә иң ҙур конкурс күҙәтелгән юридик һәм иҡтисад белгеслектәренә уҡырға ингәндә кәрәк. «Рейтинг» буйынса икенсе урында килгән имтихан – физика, бында 11424 уҡыусы заявка биргән, артабан биология (6907), тарих (5574), химия (5441), информатика һәм мәғлүмәт-коммуникация технологиялары (4122) килә. Иң аҙ уҡыусылар яҙылған фәндәр: инглиз теле (2150), география (1963), әҙәбиәт (1673), немец теле (64), француз теле (11), ә бына испан теленән төбәктә имтихан тапшырырға теләүсе табылмаған.
Сығарылыш уҡыусыларының күбеһе БДИ-ны 28 майҙа тапшыра башлап, 21 июндә тамамлаясаҡ (ҡабаттан тапшырыуҙы иҫәпкә алып). Был осорҙа берҙәм дәүләт имтиханын Башҡортостанда 27400 самаһы кеше тапшырырға планлаштыра. Рус теленән мотлаҡ имтиханды — 27302, математиканы 26877 уҡыусы тапшырасаҡ.


text:
Рәсәй Федерацияһы Хөкүмәте
Рәсәй Федерацияһы Хөкүмәте — Рәсәй дәүләт власының юғары башҡарма һәм бойороҡ биреүсе органы. Рәсәй Федерацияһы Хөкүмәте статусы һәм хоҡуғы РФ Конституцияһының 6-сы статьяһы һәм «Рәсәй Федерацияһы Хөкүмәте тураһында» федераль закон менән билдәләнгән[2].
Хөкүмәт составындағы һуңғы үҙгәртеүҙәр:
- 2015 йылдың 28 декабрендә Федераль космос агентлығы бөтөрөлде.
- 2015 йылдын 15 июлендә Рәсәй Федерацияһының Ҡырым эштәре буйынса министрлығы бөтөрөлде.
- 2015 йылдын 31 мартында Милләттәр эштәре буйынса агентлыҡ ойошторолды.
Йөкмәткеһе
Хөкүмәт ҡоролошо[3][үҙгәртергә | вики-тексты үҙгәртергә]
Министрлыҡтар
- Рәсәй Федерацияһы Мәғариф һәм Фән Министрлығы
- Мәғариф һәм фән өлкәһендә күҙәтеү буйынса федераль хеҙмәт
- Йәштәр сәйәсәте буйынса федераль хеҙмәт
- Рәсәй Федерацияһы Сит ил эштәре министрлығы
- Бойондороҡһоҙ Дәүләттәр Берләшмәһе эштәре, сит илдәрҙә йәшәгән ватандаштар һәм халыҡ-ара гуманитар бәйләнештәр буйынса федераль агентлыҡ (Россотрудничество)
- Рәсәй Федерацияһы Оборона министрлығы
- Хәрби-техник хеҙмәттәшлек буйынса федераль хеҙмәт
- Техник һәм эксперт контроле буйынса федераль хеҙмәт
- Махсус төҙөлөш буйынса федераль агентлыҡ
- Рәсәй Федерацияһы Эске эштәр министрлығы
- Рәсәй Федерацияһы Юстиция министрлығы
- Яза үтәү буйынса федераль хеҙмәт
- Суд приставтарының федераль хеҙмәте
- Рәсәй Федерацияһы Ғәҙәттән тыш хәлдәр һәм граждандар оборонаһы министрлығы
- Рәсәй Федерацияһы Һаулыҡ һаҡлау министрлығы
- Рәсәй Федерацияһы Мәҙәниәт министрлығы
- Рәсәй Федерацияһы тәбиғи ресурстар һәм экология министрлығы
- Рәсәй Федерацияһы сәнәғәт һәм сауҙа министрлығы
- Техник көйләү һәм метрология буйынса федераль агентлыҡ (Росстандарт)
- Рәсәй Федерацияһы Алыҫ Көнсығышты үҫтереү буйынса министрлыҡ
- Рәсәй Федерацияһы төҙөлөш һәм торлаҡ-коммуналь хужалығы буйынса министрлығы
- Рәсәй Федерацияһы элемтә һәм киң мәғлүмәт министрлығы
- Рәсәй Федерацияһы ауыл хужалыһы министрлығы
- Ветеринар һәм фитосанитар күҙәтеү буйынса федераль хеҙмәте (Россельхознадзор)
- Балыҡсылыҡ буйынса федераль агентлыҡ (Росрыболовство)
- Рәсәй Федерацияһы спорт министрлығы
- Рәсәй Федерацияһы транспорт министрлығы
- Транспорт өлкәһендә күҙәтеү буйынса федераль хеҙмәте (Ространснадзор)
- Һауа транспорты буйынса федераль агентылыҡ (Росавиация)
- Федераль юл агентлығы (Росавтодор)
- Федераль тимер юл транспорты агентлығы (Росжелдор)
- Йылға һәм диңгез транспорты буйынса федераль агентлыҡ (Росморречфлот)
- Рәсәй Федерацияһы эш һәм социаль яҡлау министрлығы
- Рәсәй Федерацияһы финанс министрлығы
- Һалымдар буйынса федераль хеҙмәте (ФНС)
- Финанс-бюджет надзор буйынса федераль хеҙмәте (Росфиннадзор)
- Федераль ҡаҙналыҡ (Ҡаҙналыҡ)
- Рәсәй Федерацияһы иҡтисад үсеш министрлығы
- Акредитация буйынса федераль хеҙмәт (Росаккредитация)
- Дәүләт теркәү, кадастр һәм картография буйынса федераль хеҙмәт (Росреестр)
- Интеллект милек буйынса федераль хеҙмәте (Роспатент)
- Дәүләт резервтар буйынса федераль хеҙмәт (Росрезерв)
- Дәүләт мөлкәт менән идара итеү федераль агентлыҡ (Росимущество)
- Рәсәй Федерацияһы энергетика министрлығы(Минэнерго)
- Рәсәй Федерацияһы Ҡырым эштәре буйынса министрлыҡ
- Рәсәй Федерацияһының Төнъяк Кавказ эштәре буйынса министрлыҡ
Министрлыҡтарға инмәғән Федераль агентлыҡтар һәм хеҙмәттәр:
- Рәсәй Федерацияһы Фельдьегер хеҙмәте
- Рәсәй Федерацияһы сит шәйләк хеҙмәте
- Рәсәй Федерацияһы федераль имәнлек хеҙмәте
- Рәсәй Федерацияһы наркотиктар әйләнеше контролдә тотоу хеҙмәте
- Рәсәй Федерацияһы ҡарауылдау федраль хеҙмәте
- Рәсәй Федерацияһы финанс мониторинг буйнынса федераль хеҙмәте
- Рәсәй Федерацияһы Президенты эргәһендә махсус програмалар буйынса баш идаралығы
- Рәсәй Федерацияһы Президенты эштәр идаралығы
- Рәсәй Федерацияһы монополияға ҡаршы федераль хеҙмәте
- Рәсәй Федерацияһы статистика федераль хеҙмәте
- Федераль миграция хеҙмәте (ФМС)
- Кешенең именлеғе һәм һатып алыусылар хоҡуғын яҡлау өлкәһендә надзор буйынса буйынса федераль хеҙмәте (Роспотребнадзор)
- Оборон заказ буйынса федераль хеҙмәте (Рособоронзаказ)
- Алкоголь баҙарҙа көйләү буйынса федераль хеҙмәте (Росалкогольрегулирование)
- Федераль таможня хеҙмәте (ФТС)
- Тарифтар буйынса федераль хеҙмәт (ФСТ)
- Экологик, техник һәм атом надзор буйынса федераль хеҙмәте (Ростехнадзор)
- Рәсәй Федерацияһының дәүләт сиген тәртиптә тотоу буйынса федераль агентлыҡ (Росграница)
- Фән ойошмалары федераль агентлығы
- Милләттәр эштәре буйынса агентлыҡ
Хөкүмәт эргәһендә башҡа ойошмалар
- Санкт-Петербург дәүләт университеты
- Юғары иҡтисад мәктәбе
- Мәскәү дәүләт университеты
- Рәсәй Федерацияһы Үҙәк Банкы
- Ипотека кредитлау буйынса агентылыҡ
- Хөкүмәт эргәһендә аналитик үҙәге[4]
- Стратегик инициативалар агентлығы[5]
Бөтөрөлгән[үҙгәртергә | вики-тексты үҙгәртергә]
- Рәсәй Федерацияһы төбәк үсеш министрлығы, 2014 йылдан.
Советтар[үҙгәртергә | вики-тексты үҙгәртергә]
- Рәсәйҙең иҡтисады модернизациялау һәм инновацион үсеш Советы
Хөкүмәт Рәйестәре[үҙгәртергә | вики-тексты үҙгәртергә]
Хөкүмәт составы[үҙгәртергә | вики-тексты үҙгәртергә]
Рәсәй Хөкүмәте йорто[үҙгәртергә | вики-тексты үҙгәртергә]
Йорт «Аэрофлот йорто» Чечулин Дмитрий Николаевич һәм Штеллер Павел Павлович проекты нигеҙендә төҙөлдә.
Иҫкәрмәләр[үҙгәртергә | вики-тексты үҙгәртергә]
- ↑ Распоряжение Правительства Российской Федерации, устанавливающее с 31 марта 2011 года предельную численность сотрудников аппарата правительства government.ru 14 января 2011.
- ↑ Федеральный конституционный закон «О Правительстве Российской Федерации» kremlin.ru 17 декабря 1997.
- ↑ Структура Правительства Российской Федерации на 3.10.2013
- ↑ [ http://ac.gov.ru/about/ Хөкүмәт эргәһендә аналитик үҙәге сайты]
- ↑ [ http://asi.ru/ Стратегик инициативалар агентлығы сайты]
- ↑ Указ о Министре строительства и жилищно-коммунального хозяйства Российской Федерации


text:
Был аҙнала Башҡортостанда ямғырҙар яуасаҡ
23-24 июндә Башҡортостан территорияһында йәшенле ямғырҙар, урыны менән боҙ яуасаҡ, тип хәбәр итә Рәсәй Гидрометеорология үҙәге. Ел тиҙлеге – секундына 18-23 метр. Һауа температураһы аҙнаның тәүге көндәрендә 25-27 градус йылы буласаҡ.
Шунан һуңғы көндәрҙә һауа температураһы бер-ике берәмеккә түбәнәйәсәк, 25 һәм 26 июндә урыны менән ҡыҫҡа ваҡытлы ямғырҙар яуасаҡ.
Йома, 27 июндә, яуымһыҙ аяҙло-болотло һауа торошо көтөлә, һауа 30 градусҡа тиклем йылынасаҡ.
Бер аҙ яуым-төшөм яуыу ихтималлығы ял көндәрендә лә һаҡланасаҡ, йүнәлеше буйынса көньяҡ елдең иҫеүе көтөлә. 28 һәм 29 июндә синоптиктар эҫе һауа торошон – плюс 29 градусты фаразлай.


text:
Башҡортостанда туристик ресурстар реестры булдырылды
ӨФӨ, 2015 йыл, 18 февраль. /«Башинформ» мәғлүмәт агентлығы, Артур Басиров/.
Башҡортостанда төбәктең туристик ресурстар реестры эшләй башланы. Ул туристик ресурстарҙы берҙәм иҫәпләү һәм улар менән идара итеүҙе камиллаштырыу, республика туриндустрияһының мәғлүмәти ярҙамын яҡшыртыу өсөн булдырыла. Был турала Башҡортостандың Эшҡыуарлыҡ һәм туризм буйынса дәүләт комитеты хәбәр итә.
Реестр Рәсәй һәм халыҡ-ара баҙарҙа төбәктең туристик потенциалын үҫтерергә, туристик хеҙмәттәрҙең сифатын күтәрергә булышлыҡ итәсәк. Реестр Башҡортостандың Эшҡыуарлыҡ һәм туризм буйынса дәүләт комитеты сайтында урынлаштырылған. Шулай уҡ ҡулланыусыларға республиканың туристик порталы ла тәҡдим ителә.


text:
Көлкөлө хаталар
- Подробности
- Родительская категория: Мәҡәләләр
- Опубликовано 01.04.2009 14:59
КӨЛКӨЛӨ ХАТАЛАР
Яҙғаныңды компьютерҙа баҫҡанда, бер хәреф урынына икенсеһе баҫылһа, ғәжәп ҡыҙыҡ, хатта көлкөлө һүҙҙәр барлыҡҡа килә. Элек шундай хаталар ебәрелгән гәзит-журнал мөхәррирҙәренә көлкө ҡайғыһы булмаған, әлбиттә. Ошондай һүҙҙәр эсегеҙ ҡатҡансы көлдөрмәһә лә, йылмайырға мәжбүр итер тип, бер килкеһен һеҙҙең иғтибарығыҙға тәҡдим итәм.
Бахыр - ысын баһадирҙәр баҡыйлыҡҡа күсеп бөткәс, уларҙың урынын биләүсе ялған батыр.
Боракрат - ниндәй генә һорау менән килмә, бүлмәһенән кире бороп сығарыусы бюрократ түрә.
Бөтөринар (руссанан) - мал-тыуарҙы дөрөҫ дауалай белмәү арҡаһында мал хужаларын бөтөрөнөргә дусар иткән елғыуар ветеринар.
Көтәк - автобус көткәндә ел-ямғырҙан ышыҡлаусы кетәк ҡәҙәрле генә ҡоролма.
Ҡармаҡ - нисек кенә борғослаһаң да, тик үҙ яғыңа ғына кәкерәйә торған бармаҡ символы.
Муллионер - көрсөккә тиклемге осорҙа муллыҡтан зиһене томаланып, аҡсаһын нисек туҙҙырыу ысулын таба алмай ыҙаланған миллионер.
Өшҡыуар - элекке замандарҙа өшкөрә-өшкөрә сырхап китеүсенең тәненән сирҡыуыусы эшҡыуар.
Сумалёт (руссанан) - СССР-ҙан Ҡытайға һатылып, кире ҡайтарылған Рәсәй авиакомпанияһы самолеты.
Тараҡ - асығауыҙҙарҙы, тиҙ байығырға ынтылыусы байғоштарҙы һемәйтеп, уларҙың барлы-юҡлы аҡсаларын финанс пирамидаһына тарап тултырыусы ҡараҡ.
Телмәрйен - яҙ етеү менән баҡылдауҙан һис туҡтай алмаҫ тәлмәрйен кеүек, телмәр ене ҡағылған әҙәм.
Тирләшкә - аҙ ғына ҡыймылдаһа ла, тирләп-бешеп барыусы сирләшкә әҙәм.
Томалаҡ - әҙәм башын томалаусы иҫерткес эсемлектәр әҙерләү өсөн ҡулланылған ҡомалаҡ үҫемлеге.
Туҡмаҡ - әҙәм балаларының илке-һалҡы эшләп, еңел-елпе йәшәп, аҙып-туҙып йөрөгәндәренә арнап, сәнскеле һүҙҙәр менән биҙәлеп сығарылған таҡмаҡ.
Түрәшлек - булмағанды булды, тип аҡҡа төшөрөп, ҡараны - аҡ, аҡты - ҡара, тип, себенде фил ҙурлығында күрә алыусы вазифалы әҙәмдең күрәшлек сире.
Хапҡорһаҡ - һимеҙ ҡалъя йыш эләгеп, артығын һоғоноусы ҡапҡорһаҡ.
Хата - ашыҡ-бошоҡ тегелгән ҡыйыш ҡата.
Хурсаҡ - теге донъяла гонаһһыҙ ирҙәргә генә тәғәйен ҡурсаҡ кеүек матур хур ҡыҙы.
Хуш аяғына - ҡунаҡҡа килгән элекке президент Бушты оҙатыр алдынан Буш аяғына түгел, башына тәғәйенләнгән ботинкалар ярҙамында башҡарылған көнсығыш йолаһы.
Һанат - "Салауат Юлаев" командаһы өсөн аҡсаһын да, тауышын да һис йәлләмәҫ фанат.
Һыйырсыҡ - ҡош һөтө бирмәһә лә, көрсөк заманында һөт-ҡаймагын ауыҙ иткәнде сыйырсыҡ балаһындай ҡыуандырған бәләкәй һыйыр.
Шутлык (руссанан) - анекдот, көләмәс һөйләү маһирлығы, яҡшы кәйеф һәм шатлыҡ килтепә алыу һәләте.
Бәҙри Әхмәтов
«Киске Өфө» гәзите, № 13, 2009й.


text:
Социаль туризм мәсьәләләре буйынса Беренсе Бөтә Рәсәй форумы Башҡортостанда үтәсәк
21 ноябрҙә Мәскәүҙә Башҡортостан Республикаһының Рәсәй Президенты янындағы Тулы хоҡуҡлы вәкиллегендә социаль туризм мәсьәләләре буйынса Беренсе Бөтә Рәсәй форумын әҙерләү һәм үткәреү буйынса ойоштороу комитеты ултырышы үтте, тип хәбәр итә республика Хөкүмәтенең матбуғат хеҙмәте. Сараны 15-16 декабрҙә Өфөлә үткәреү планлаштырыла. Ойоштороу комитеты эшендә Туризм буйынса федераль агентлыҡ етәксеһе урынбаҫары Дмитрий Михеев, Башҡортостандың Эшҡыуарлыҡ һәм туризм буйынса дәүләт комитеты рәйесе Руслан Кинйәкәев, республиканың дәүләт власы органдары, йәмәғәт ойошмалары вәкилдәре ҡатнашты.
Социаль туризм мәсьәләләре буйынса форумды Өфөлә үткәреү тәҡдиме Башҡортостан Президенты Рөстәм Хәмитов исеменә 2011 йылда «Рәсәй Федерацияһында эске һәм ситтән килеү туризмын үҫтереү (2011-2018 йылдар)» федераль маҡсатлы программаһын тормошҡа ашырыу сиктәрендә Туризм буйынса федераль агентлыҡтан ҡабул ителде. Бөгөнгө көнгә был проект Башҡортостанда ғына тормошҡа ашырыла.
Социаль туризмды үҫтереү һәм Рәсәй граждандарының туризм өлкәһендәге мәнфәғәттәрен ҡәнәғәтләндереүгә йүнәлтелгән дәүләт программаларын тормошҡа ашырыу механизмдарын камиллаштырыу Бөтә Рәсәй форумының төп маҡсаты булып тора.
Форум сиктәрендә Башҡортостан Республикаһы Хөкүмәте менән Федераль агентлыҡ араһында туризм өлкәһендә хеҙмәттәшлек итеү тураһында килешеү төҙөләсәк. Шулай уҡ «Рәсәй Федерацияһында эске һәм ситтән килеү туризмын үҫтереү (2011-2018 йылдар)» федераль маҡсатлы программаһының бер өлөшө булараҡ төбәк маҡсатлы программалары» бөтә Рәсәй кәңәшмәһе һәм «Рәсәй Федерацияһында социаль туризмды үҫтереү. Проблемалар, уларҙы хәл итеү юлдары» Пленар ултырышы үтәсәк. Бынан тыш, республиканың туризм индустрияһы күргәҙмәһе ойоштороласаҡ, унда төбәктең туристик ресурстары тәҡдим ителәсәк. Федераль һәм республика киң мәғлүмәт саралары өсөн Башҡортостан буйлап матбуғат туры үткәреләсәк.


text:
Рөстәм Хәмитов Федерация Советының Ваҡытлы комиссияһы ултырышында ҡатнашты
23 октябрҙә Һамарҙа Башҡортостан Президенты Рөстәм Хәмитов Федерация Советының Рәсәй Федерацияһының Бөтә донъя сауҙа ойошмаһында һәм Таможня союзында ҡатнашыуына күҙәтеү буйынса ваҡытлы комиссияһының киңәйтелгән ултырышында ҡатнашты. Бынан тыш, сарала Башҡортостан исеменән ҙур делегация сығыш яһаны, уның составына республика министрлыҡтары һәм ведомстволары вәкилдәре инде.
Ултырыш сиктәрендә түңәрәк өҫтәлдәр үтте. Уларҙа 400-ҙән ашыу кеше ҡатнашты, 40 доклад тәҡдим ителде. Түңәрәк өҫтәлдәр эшлекле форматта үтте һәм ҡатнашыусыларҙа ҙур ҡыҙыҡһыныу уятты. Уларҙа Рәсәйҙең Бөтә донъя сауҙа ойошмаһында һәм Таможня союзында ҡатнашыуының төбәктәрҙең сәнәғәт үҫешенә йоғонто яһау мәсьәләләре, яңы шарттарҙа ауыл хужалығы комплексының поблемалары һәм мөмкинлектәре, шулай уҡ дәүләттең социаль-иҡтисади сәйәсәтен тормошҡа ашырыу үҙенсәлектәре тикшерелде.


text:
Быуынтыҡ аяҡлылар
Быуынтыҡ аяҡлылар (урыҫ. Членистоногие, лат. Arthropoda, бор. грек. ἄpθpov — ,sesy һәм πoύς, πoδός) — кәүҙәләре бүлектәргә бүленгән, ә аяҡтары ҡабатланыусан бер тигеҙ өлөштәрҙән торған умыртҡаһыҙ хайуандарҙың иң юғары төрөнә ҡараған беренсел ауыҙлылар тибы. Был тип 1,5 млн төрҙө берләштерә. Уларҙың кәүҙәләре быуынтыҡланып, симметрик ике яртыға бүленгән, тәндәре хитин менән ҡапланған төрлө хайуандар керә. Быуынтыҡ аяҡлылар — ике яҡлы симметриялы, һыуҙа һәм ҡоро ерҙә тереклек итеүгә яраҡлашҡан, хайуандар.
Беренсе быуынтыҡаяҡлылар боронғо иң ябай төҙөлөшлө күп төклө селәүсендәрҙән килеп сыҡҡандар. Бер нисә классты берләштерә. Мәҫәлән: ҡыҫала һымаҡтар, үрмәксе һымаҡтар, бөжәктәр һ. б.
Һылтанмалар[үҙгәртергә | вики-тексты үҙгәртергә]
.


text:
Өфөләге Йәштәр һарайы янында тәүге көҙгө ауыл хужалығы йәрминкәһе уҙа
ӨФӨ, 2016 йыл, 16 сентябрь. /«Башинформ» мәғлүмәт агентлығы, Галина Бахшиева/.
17 сентябрҙә өфөләрҙе Совет районының тәүге көҙгө ауыл хужалығы йәрминкәһенә саҡыралар. Йәрминкә, ғәҙәттәгесә, Йәштәр һарайы янында ойошторола.
Өфө хакимиәтендә билдәләүҙәренсә, ошондай йәрминкәләр ҡала халҡы өсөн осһоҙ хаҡҡа бал, яңы йәшелсә, еләк-емеш, үҫемлек майы һәм һөт ризыҡтарын һатыу алыу мөмкинлеге ул. Ауыл хужалығы йәрминкәләрендә һатылған продукцияның сифаты ла тикшерелә.
«Башинформ» агентлығы хәбәр иткәнсә, 17-18 сентябрҙә иртәнге сәғәт 10-дан көндөҙгө 4-кә тиклем Өфөнөң бер нисә районында йәрминкәләр уҙғарыла.


text:
Өфөлә «Рәсәй Көнсығышының мосолман донъяһы: традициялар һәм новаторлыҡ» симпозиумы асылдыФото: Олег Яровиков
Өфөлә «Рәсәй Көнсығышының мосолман донъяһы: традициялар һәм новаторлыҡ» симпозиумы асылды
Өфөлә «Рәсәй Көнсығышының мосолман донъяһы: традициялар һәм новаторлыҡ» симпозиумы асылдыФото: Олег Яровиков
Өфөлә «Рәсәй Көнсығышының мосолман донъяһы: традициялар һәм новаторлыҡ» халыҡ-ара фәнни-ғәмәли симпозиумы асылды. Сара билдәле башҡорт мәғрифәтсеһе, дин әһеле Зәйнулла Рәсүлевтың тыуыуына 180 йыл тулыуға арнала. Беренсе көн программаһында пленар ултырыш һәм секциялар ҡаралған. Форумды ойоштороусылар булып Рәсәй Фәндәр академияһы Өфө ғилми үҙәгенең Тарих, тел һәм әҙәбиәт институты, Башҡорт дәүләт университеты, Башҡортостан Республикаһы мосолмандарының Диниә назараты сығыш яһай.
Симпозиумды Рәсәй мосолмандарының Үҙәк диниә назараты рәйесе, юғары мөфтөй Тәлғәт Тажетдин асып ебәрҙе. Уның һүҙҙәренсә, әлеге сара ҙур әһәмиәткә эйә, ул йәштәр иғтибарын Зәйнулла Рәсүлевтың рухи мираҫын өйрәнеүгә йәлеп итергә ярҙам итәсәк.
Сарала ҡатнашыусылар алдында шулай уҡ БР Президенты Хакимиәтенең Ижтимағи-сәйәси үҫеш идаралығы начальнигы Данил Азаматов сығыш яһаны. Ул бөйөк мәғрифәтсенең эшмәкәрлеге, «Рәсүлиә» мәҙрәсәһе тураһында һөйләне.
Форумда Башҡортостан Республикаһы мосолмандарының Диниә назараты рәйесе, юғары мөфтөй Нурмөхәмәт Ниғмәтуллин, БР Президенты ҡарамағындағы Дәүләт-конфессия-ара мөнәсәбәттәр буйынса совет рәйесе Вячеслав Пятков, Өфө хакимиәте, республика министрлыҡтары вәкилдәре, Рәсәй, Ҡаҙағстан, Әзербайжан, Украина ҡалаларынан тарих, философия, этнография, тел ғилеме һәм башҡа өлкәләге белгестәр ҡатнаша.
14 майҙа форумда ҡатнашыусылар Учалыға юлланасаҡ, унда ишан исеме менән бәйле изге урындарға барасаҡ. Симпозиум 15 майҙа Учалыла тамамлана.


text:
Республика вәкиле халыҡ-ара конгреста ҡатнашасаҡ
Германияла, Франкфурт-на-Майне ҡалаһында, биохимия һәм тирә-яҡ мөхитте һаҡлау буйынса ХХIХ халыҡ-ара конгресс асылды. Унда тирә-яҡ мөхитте һаҡлау буйынса саралар үткәргәндә файҙаланылған иң яҡшы техника өлгөләре күрһәтеләсәк, шулай уҡ ғилми конференция үткәреләсәк.
Республиканан конгреста БР Экология министрлығы ҡарамағындағы Дәүләт аналитика контроле идаралығы начальнигы Валентина Сафарова ҡатнаша. Ул сит ил коллегалары алдында нефть-химия һәм тау сәнәғәте юғары үҫешкән биләмәләрҙәге һыу мөхитендә ауыр металдарҙы һәм органик токсиканттарҙы билдәләү" тигән темаға доклад менән сығыш яһаясаҡ.


text:
Бөгөн – Бөтә донъя китаптар һәм авторлыҡ хоҡуғы көнө
Бөгөн донъяның күп илдәрендә Бөтә донъя китаптар һәм авторлыҡ хоҡуғы көнө билдәләнә. Уны булдырыу тураһында ҡарар 1995 йылда ЮНЕСКО Генераль конференцияһында ҡабул ителә, етмәһә байрамдың датаһы ла осраҡлы һайланмаған. 23 апрель – донъя мәҙәниәте өсөн символик дата – был көндө Уильям Шекспир, Мигель Сервантес, Инка Гарсиласо де ла Вега баҡыйлыҡҡа күскән.
Бөтә донъя китаптар һәм авторлыҡ хоҡуғы көнө һәр дәүләт мәҙәниәтен һаҡлауҙа һәм арттырыуҙа китаптың ни тиклем ҙур роль уйнауына йәмәғәтселек иғтибарын арттырырға тейеш.


text:
Фото:
Шишмә эшсәндәре сәсеүҙе шәкәр сөгөлдөрөнән башланы
Фото:
2010 йыл сәсеүен Шишмә районы шәкәр сөгөлдөрөнән башланы. Көндәр һыуытҡансы «БашкирАгроинвест» яуаплылығы сикләнгән йәмғиәте 350 гектар ерҙә был техник культураны сәсеп өлгөрҙө. Районда шәкәр сөгөлдөрөнә бөтәһе 6300 гектар бүленгән.
— Бөгөнгө көндә районда орлоҡто ағыу менән эшкәртеү тулыһынса тамамланған, — ти район хакимиәтенең ауыл хужалығы идаралығы начальнигы Миңлевәли Мусин. —Техника әҙер, яғыулыҡ-майлау материалдары һатып алдыҡ, ашламалар – сәсеү үткәреү өсөн бөтәһе лә бар. Ер бер аҙ кипкәс, сәсеү агрегаттары баҫыуға сығасаҡ. Яҙғы һабан ашлығын сәсеүҙе 27 мең гектарҙа үткәреү планлаштырыла.
Бөгөнгө көндә райондың ауыл хужалығы предприятиелары менән 7 мең гектарҙа дым ҡапланған. Планға ҡарата был 27 процент. Минераль ашламалар менән 3500 гектар майҙанда ужым сәсеүлектәре туҡландырылған, күп йыллыҡ үләндәр сәселгән 500 гектарға ашлама индерелгән.


text:
Фото:
Быйыл 13 ғалим Башҡортостандың фән һәм техника өлкәһендә Дәүләт премияһы лауреаты булды
Фото:
Бөгөн Башҡортостан Республикаһының фән һәм техника өлкәһендә Дәүләт премияһы лауреаттары исемлегенә йәнә 13 яңы лауреат өҫтәлде. Уларҙың барыһы ла – инновацион производстволарҙың алдынғы ғалимдары һәм һәләтле практиктары. Уларҙың эшләнмәләре ҙур фәнни әһәмиәткә эйә. Премияларҙы тапшырыу тантанаһы Башҡортостандың Хөкүмәт йортонда үтте.
БР фән һәм техника өлкәһендә дәүләт премияһы булдырылғандан алып был юғары наградаға 34 кеше лайыҡ булды.
Быйыл эксперттар комиссияһына 16 эш тәҡдим ителде, уларҙың етәүһе – фән өлкәһендә, туғыҙы – техника һәм технология өлкәһендә, дүртәүһе – монография. Өс фундаменталь ғилми тикшеренеү тәҡдим ителде.
Бөгөн наградланыусылар араһында — ӨДАТУ ғалимдары һәм «ЕСМ» яуаплылығы сикләнгән йәмғиәте хеҙмәткәрҙәре. Уларҙың проектына «Роснано» дәүләт корпорацияһы юғары баһа бирҙе.
Лауреат дипломдарын, иҫтәлекле билдәләрҙе һәм 2011 йылғы Башҡортостандың фән һәм техника өлкәһендә Дәүләт премияһын фәнни-ғәмәли эше өсөн Мәскәү дәүләт университеты һәм Башҡорт дәүләт университетының ғалимдар коллективы алды. Авторҙар эш һөҙөмтәләрен нефть сығарыу, нефть химияһы, энергетика кеүек экологик йәһәттән хәүефле өлкәләрҙә ҡулланырға планлаштыра.
Төбәктең фән һәм техника өлкәһендәге Дәүләт премияһына шулай уҡ Башҡортостан Республикаһы Фәндәр академияһының Өфө күҙ ауырыуҙары ғилми-тикшеренеү институты ғалимдары лайыҡ булды.
— Бөгөн беҙ Башҡортостандың фән һәм техника өлкәһендә Дәүләт премияһы лауреаттарын ҡотлайбыҙ. Был премия республикала абруйлы дәүләт наградаларының береһе булып тора. Премия лауреаттары – күренекле ғалимдар, һәләтле ойоштороусылар һәм Башҡортостан менән Рәсәйҙең ғорурлығы тиһәк, һис арттырыу булмаҫ, — тип һыҙыҡ өҫтөнә алды республика Хөкүмәте Премьер-министры Азамат Илембәтов.


text:
Альбир Крганов: Рәсәй мосолмандарының «алтын фонды» Өфөлә тупланһын
Сыуаш Республикаһы мосолмандарының Диниә назараты рәйесе, мөфти Альбир Крганов Рәсәй мосолмандарының «алтын фондын» Өфөгә ҡайтарырға тәҡдим индерҙе.
—Ислам Урта Волга буйына һәм Уралға үтеп ингәндән алып 11 быуаттан ашыу ваҡыт дауамында илебеҙҙең был өлөшөндә ғәрәп, фарсы, ә һуңынан татар һәм башҡорт телдәрендә китаптар күренә башлай, — тине ул. – 220 йыл элек Өфө илебеҙ мосолмандарының дини үҙәге булып танылғас, боронғо китаптарҙың күп өлөшө ошо ҡалала туплана һәм Ырымбур мосолман диниә йыйылышына һаҡлауға тапшырыла.
Әммә һуңынан совет дәүерендә быуаттар буйына тупланған был мәҙәни мираҫтың бер өлөшө юҡ ителә, ә бер өлөшө Өфөнән сығарыла. Бөгөн, Альбир Крганов фекеренсә, Рәсәй мосолмандарының был «алтын фондын» ҡайтанан Өфөлә тупларға кәрәк:
— Илебеҙҙең ислам динен тотоусылар йәшәгән күп төбәктәрендә боронғо китаптар һаҡланып ҡалған. Был мираҫ таралып ятмаһын, ә бер урында һаҡланһын өсөн, уларҙы элекке урынында йыйырға кәрәк.


text:
Өфө мэрияһы төҙөүселәр менән файҙаланылмаған ер участкаларын кире ҡайтара
Өфөлә тәғәйенләнеше буйынса файҙаланылмаған ер участкаларын бушатыу буйынса 10 ғариза бөгөнгө көндә судтарҙа ҡарала. Баш ҡала хакимиәте мәғлүмәттәре буйынса, дүрт участка – күп фатирлы торлаҡ йорттар, алтауһы башҡа объекттар төҙөү өсөн бүленгән булған.
Бушатыласаҡ ер участкаларының дөйөм майҙаны 248,6 мең квадрат метр тәшкил итә. Шуларҙың яҡынса 217 мең квадрат метры торлаҡ төҙөлөшө өсөн бүленгән ине.
«Ташландыҡ биләмәләр ҡала пейзажын боҙа, бүленгән участкаларҙы һөҙөмтәле ҡулланмау иҡтисади хәлгә, бюджетҡа кире йоғонто яһай, — тиелә мэрия менән әҙерләнгән мәғлүмәттә. – Был осраҡта, әгәр ҡуртымға алыусыларҙың төҙөлөштө кисектереүгә етди сәбәбе булмаһа, муниципалитет ер участкаларын кире ҡайтарырға мәжбүр. Был суд аша эшләнә».


text:
Өфө Рәсәй Рәссамдар союзының Алтын коллекцияһын ҡабул итә
ӨФӨ, 2016 йыл, 21 сентябрь. /«Башинформ» мәғлүмәт агентлығы, Ләйлә Аралбаева/.
Өфөлә Рәсәй Рәссамдар союзының Алтын коллекцияһы менән танышырға мөмкин. Экспозиция М.В Нестеров исемендәге художество музейының дүрт залында урынлашҡан. Ул XX быуат рәссамдарының һынлы сәнғәт, графика, скульптура, халыҡ сәнғәте әҫәрҙәренән, совет һынлы сәнғәте коллекцияһынан тора. Әҫәрҙәрҙең төп йүнәлеше — тормошто реаль һүрәтләү.
«Беҙ төрлө замандарҙа ижад иткән оҫталарҙың һүрәттәрен килтерҙек. Тәүге тапҡыр Мәскәүҙән ситтә лак миниатюраһын күрһәтәбеҙ, — тип хәбәр итте Рәсәй Рәссамдар союзының яуаплы секретары Александр Греков. — Экспозиция бик һоҡланғыс, гуманистик сәнғәтебеҙгә тап килә».
Күргәҙмә ХХ быуат һынлы сәнғәт тарихының ҙур осорон үҙ эсенә ала. Музейға ҡуйылған иң беренсе эш — 1913, иң һуңғыһы 1993 йылда ижад ителгән. Һынлы сәнғәт бүлегендә илебеҙҙең күренекле рәссамдары — И.Э. Грабарь, Л.В. Туржанский, А.М. Грицай, Е.И. Зверьков, А.А. Мыльников, В.И. Иванов, Н.А. Пластов һәм башҡаларҙың эштәре урын алған. Скульптура бүлегендә тамашасылар М.К. Аникушин, Л.Е. Кербель, В.М. Клыков, А.Н. Ковальчук, А.В. Марц, Н.Б. Никогосян, А.И. Рукавишников һәм башҡа авторҙарҙың әҫәрҙәре менән таныша ала. Графика йыйылмаһына А.С. Бакулевский, И.Л. Бруни, О.Г. Верейский, И.В. Голицын, Е.А. Кибрик, А.В. Кокорин һәм башҡа оҫталарҙың әҫәрҙәре индерелгән. Экспозицияның тағы ла бер бүлеге — рус лак миниатюраһы әҫәрҙәре.
«Был күргәҙмә үҙебеҙ өсөн дә ҙур асыш булды. Шуныһы ҡиммәтле: дәүләттең тарҡалыу процесында Рәссамдар союзы ошондай коллекцияны һаҡлап ҡалған, — тип билдәләне сәнғәт белгесе, Нестеров музейының баш һаҡлаусыһы Валентина Сорокина. — Һынлы сәнғәт классиктары ғына һәм йылылыҡ бөркөп торған лак миниатюраһы тәҡдим ителгән».
Проект төбәк рәссамдары өсөн өҫтәмә ижади импульс бирә ала, тип иҫәпләй илдең Рәссамдар союзы вәкилдәре. Проект Башҡортостан Башлығының 900 мең һум күләмендәге гранты ярҙамында тормошҡа ашырылған. Күргәҙмә 13 ноябргә тиклем эшләй.


text:
Jooble - это один сайт, на котором Вы можете искать работу по всему Интернету.узнать больше
Работа Бижбулякский район, Республика Башкортостан
Популярные вакансии Бижбулякский район, Республика Башкортостан
бухгалтер Бижбулякский район, Республика Башкортостан
водитель Бижбулякский район, Республика Башкортостан
директор Бижбулякский район, Республика Башкортостан
менеджер Бижбулякский район, Республика Башкортостан
менеджер по продажам Бижбулякский район, Республика Башкортостан
1с Бижбулякский район, Республика Башкортостан
delphi Бижбулякский район, Республика Башкортостан
административный директор Бижбулякский район, Республика Башкортостан
администратор Бижбулякский район, Республика Башкортостан
администратор сайта Бижбулякский район, Республика Башкортостан
аналитик Бижбулякский район, Республика Башкортостан
английский Бижбулякский район, Республика Башкортостан
банк Бижбулякский район, Республика Башкортостан
бармен Бижбулякский район, Республика Башкортостан
без опыта работы Бижбулякский район, Республика Башкортостан
безопасность Бижбулякский район, Республика Башкортостан
бизнес тренер Бижбулякский район, Республика Башкортостан
водитель категории с Бижбулякский район, Республика Башкортостан
водитель экспедитор Бижбулякский район, Республика Башкортостан
врач Бижбулякский район, Республика Башкортостан
временная Бижбулякский район, Республика Башкортостан
геодезист Бижбулякский район, Республика Башкортостан
главный бухгалтер Бижбулякский район, Республика Башкортостан
главный энергетик Бижбулякский район, Республика Башкортостан
грузчик Бижбулякский район, Республика Башкортостан
директор магазина Бижбулякский район, Республика Башкортостан
директор по персоналу Бижбулякский район, Республика Башкортостан
дорожный рабочий Бижбулякский район, Республика Башкортостан
закупка Бижбулякский район, Республика Башкортостан
заместитель директора Бижбулякский район, Республика Башкортостан
землеустроитель Бижбулякский район, Республика Башкортостан
инженер Бижбулякский район, Республика Башкортостан
инженер строитель Бижбулякский район, Республика Башкортостан
инженер технолог Бижбулякский район, Республика Башкортостан
инженер электрик Бижбулякский район, Республика Башкортостан
интернет Бижбулякский район, Республика Башкортостан
кассир Бижбулякский район, Республика Башкортостан
кладовщик Бижбулякский район, Республика Башкортостан
медсестра Бижбулякский район, Республика Башкортостан
менеджер по качеству Бижбулякский район, Республика Башкортостан
менеджер по персоналу Бижбулякский район, Республика Башкортостан
менеджер по работе с клиентами Бижбулякский район, Республика Башкортостан
механик Бижбулякский район, Республика Башкортостан
монтажник Бижбулякский район, Республика Башкортостан
на дому Бижбулякский район, Республика Башкортостан
национальный менеджер Бижбулякский район, Республика Башкортостан
начальник Бижбулякский район, Республика Башкортостан
неполный день Бижбулякский район, Республика Башкортостан
ночная Бижбулякский район, Республика Башкортостан
оператор Бижбулякский район, Республика Башкортостан
оператор call центра Бижбулякский район, Республика Башкортостан
оператор пк Бижбулякский район, Республика Башкортостан
оператор пк на дому Бижбулякский район, Республика Башкортостан
офис менеджер Бижбулякский район, Республика Башкортостан
охрана Бижбулякский район, Республика Башкортостан
охрана труда Бижбулякский район, Республика Башкортостан
охранник Бижбулякский район, Республика Башкортостан
оценщик Бижбулякский район, Республика Башкортостан
парикмахер Бижбулякский район, Республика Башкортостан
персонал Бижбулякский район, Республика Башкортостан
повар Бижбулякский район, Республика Башкортостан
повар-универсал Бижбулякский район, Республика Башкортостан
помощник Бижбулякский район, Республика Башкортостан
представитель Бижбулякский район, Республика Башкортостан
представитель торговый Бижбулякский район, Республика Башкортостан
программист Бижбулякский район, Республика Башкортостан
продавец Бижбулякский район, Республика Башкортостан
продажи Бижбулякский район, Республика Башкортостан
производство Бижбулякский район, Республика Башкортостан
прораб Бижбулякский район, Республика Башкортостан
разное Бижбулякский район, Республика Башкортостан
разнорабочий Бижбулякский район, Республика Башкортостан
региональный Бижбулякский район, Республика Башкортостан
региональный менеджер Бижбулякский район, Республика Башкортостан
рекрутер Бижбулякский район, Республика Башкортостан
руководитель Бижбулякский район, Республика Башкортостан
сварщик Бижбулякский район, Республика Башкортостан
свободный график Бижбулякский район, Республика Башкортостан
склад Бижбулякский район, Республика Башкортостан
специалист Бижбулякский район, Республика Башкортостан
страхование Бижбулякский район, Республика Башкортостан
строитель Бижбулякский район, Республика Башкортостан
территориальный Бижбулякский район, Республика Башкортостан
территориальный менеджер Бижбулякский район, Республика Башкортостан
технолог Бижбулякский район, Республика Башкортостан
торговый Бижбулякский район, Республика Башкортостан
тренер Бижбулякский район, Республика Башкортостан
уборщик производственных и служебных помещений Бижбулякский район, Республика Башкортостан
уборщица Бижбулякский район, Республика Башкортостан
удаленная Бижбулякский район, Республика Башкортостан
управляющий Бижбулякский район, Республика Башкортостан
управляющий магазином Бижбулякский район, Республика Башкортостан
учитель Бижбулякский район, Республика Башкортостан
фото Бижбулякский район, Республика Башкортостан
экономист Бижбулякский район, Республика Башкортостан
экспедитор Бижбулякский район, Республика Башкортостан
электрик Бижбулякский район, Республика Башкортостан
электромонтер по ремонту и обслуживанию электрооборудования Бижбулякский район, Республика Башкортостан
энергетик Бижбулякский район, Республика Башкортостан
Поиск работы по городам, работа Бижбулякский район, Республика Башкортостан
работа Бижбуляк, Республика Башкортостан
работа Усак-Кичу, Республика Башкортостан
работа Кош-Елга, Республика Башкортостан


text:
Башҡортостан юлдаш телеканалында республиканың 100 йыллығына «Башҡортостан геройҙары» проекты башлана
ӨФӨ, 2016 йыл, 17 октябрь. /«Башинформ» мәғлүмәт агентлығы, Ләйлә Аралбаева/.
Яңы миҙгелдә Башҡортостан юлдаш телеканалында «Башҡортостан геройҙары» тип аталған күләмле проект старт ала. Тапшырыу республиканың 100 йыллығына арнала, тип хәбәр итте телеканалдың матбуғат секретары Люциә Дәүлиева.
«Тарих, күренекле шәхестәр — йәмғиәтте берләштереүсе темалар. Республиканың тарихы — башҡорт, рус, татар, мишәр, мари, сыуаш, удмурт, мордва, украин һәм башҡа халыҡтарҙың тарихы ул, — тип һөйләне телевидение студияһының баш мөхәррире Гүзәл Хәсәнова. — Ошо телевизион проект менән ҡыҙыҡһынған тамашасылар тауыш биреп кенә ҡалмаясаҡ, шулай уҡ билдәле шәхестәрҙең төбәк яҙмышындағы роле тураһында фекер алышыуҙа ҡатнашасаҡ. Башҡортостан тарихына республика халҡының иғтибарын йәлеп итеү, йәмғиәттә резонанс һәм ҡыҙыҡһыныу тыуҙырыу күҙ уңында тотола. Проект тыуған төйәктең тарихын, мәҙәниәтен өйрәнеү өсөн, шулай уҡ гражданлыҡ йәмғиәтен формалаштырыуҙа үҙенсәлекле ҡорал буласаҡ».
Проектты бер нисә этапта тормошҡа ашырыу күҙаллана. Тәүҙә танылған эшмәкәрҙәрҙең исемлеге билдәләнә. Уны онлайн тауыш биреү юлы менән тамашасылар үҙҙәре тәҡдим итә һәм һайлап ала. Һуңынан Башҡортостан юлдаш телеканалы һайлап алынған тарихи шәхестәрҙең тормошо һәм эшмәкәрлеге хаҡында 100 телефильм әҙерләй, ошо шәхестәрҙең төбәк яҙмышындағы ролен тикшереү өсөн теледебаттар ойоштора.


text:
Республикала сыуаш халыҡ байрамы билдәләнде
Башҡортостандың Ҡырмыҫҡалы районы Һыуыҡшишмә ауылында «Сурхури» сыуаш халыҡ байрамы билдәләнде. Сара «Һыуыҡшишмә» тарихи-мәҙәни үҙәк менән ойошторолдо, тип хәбәр иттеләр Башҡортостан Республикаһының Халыҡтар дуҫлығы йортонан.
Байрамда үҙҙәренең хеҙмәт эшмәкәрлеген ауыл хужалығына бағышлаған хеҙмәт ветерандары ҡатнашты. «Шевле» фольклор коллективы улар өсөн сыуаштарҙың Сурхури йолаһын күрһәтте. Сара барышында шулай уҡ милли мәҙәниәт мәсьәләләре тикшерелде.
Сурхури – сыуаштарҙың боронғо байрамы. Баштан алып ул ҡышҡы ҡояш торошо ваҡытында, көн оҙоная башлағанда, бер аҙна дауамында билдәләнгән. Артабан байрам Раштыуанан алып Крещениеға тиклем билдәләнә башлаған. Сурхури ваҡытында яңы йылда хужалыҡта мул уңыштар булһын, халыҡ имен йәшәһен өсөн төрлө йолалар үткәрелгән.


text:
Почта тарифтары февралдә уртаса 12 процентҡа артасаҡ
Быйыл эске хат корреспонденцияһын ебәреү хеҙмәттәренә (почта карточкаһы, хат, бандероль) тарифтар уртаса 12 процентҡа артасаҡ. Шундай ҡарар ҡабул итте Тарифтар буйынса федераль хеҙмәт РФ Хөкүмәтенең “Һәр кем ҡулланырлыҡ электр бәйләнеше һәм почта элемтәһе хеҙмәттәренә тарифтарҙы дәүләт көйләүе тураһында”ғы ҡарары сыҡҡандан һуң.
Шулай итеп, ағымдағы йылда киләһе тарифтар билдәләнгән: ябай почта карточкаһын ебәреү өсөн – 7 һум 70 тин (тариф 16,5 процентҡа артҡан), заказлы карточка – 18 һум (тариф уҙған йыл кимәлендә ҡалдырылған), 20 грамға тиклем ябай хат – 10 һум 50 тин (тариф 16,5 процентҡа артҡан), 20 грамға тиклем заказлы хат – 24 һум 15 тин (тариф элекке кимәлдә ҡалған), 20 грамға тиклемге хаҡы күрһәтелгән хат – 52 һум 80 тин (10 процентҡа артҡан). 100 грамға тиклемге ауырлыҡтағы ябай бандеролде ебәреү 23 һум 10 тин торасаҡ (тариф 16,5 пройентҡа үҫкән), 100 грамлыҡ заказлы бандероль ебәреү өсөн 35 һум 15 тин түләргә тура киләсәк (шул уҡ кимәлдә ҡалған). Хаҡы күрһәтелгән бандеролде ебәреүгә тариф 10 процентҡа артҡан.
Федераль тариф хеҙмәте менән ҡабул ителгән ҡарарҙар февраль башынан көсөнә инә.
Шуның менән бергә, хаҡтарҙың бер аҙ артыуына ҡарамаҫтан, почта корреспонденцияһын ташыуға тарифтар үҙҡиммәтенән түбән булып ҡала, тип билдәләй БР федераль почта элемтәһе идаралығының матбуғат хеҙмәте. Тарифтарҙы индекслау “Рәсәй Почтаһы” федераль дәүләт унитар предприятиеһы сығымдарын өлөшләтә генә ҡаплаясаҡ.


text:
Рөстәм Хәмитов 81,71 процент тауыш һөҙөмтәһе менән Башҡортостан Президентын һайлауҙа еңде – Үҙәк һайлау комиссияһы
ӨФӨ, 2014 йыл, 17 сентябрь. /«Башинформ» мәғлүмәт агентлығы, Ғәлиә Нәбиева/.
Башҡортостан Республикаһы Президенты итеп Рөстәм Хәмитов һайланды. Ул республика башлығы вазифаһын ваҡытлыса башҡарыусы, «Берҙәм Рәсәй» бөтә Рәсәй сәйәси партияһының Башҡортостан төбәк бүлексәһе» һайлау берекмәһе тарафынан күрһәтелгән. Төбәк Үҙәк һайлау комиссияһы ваҡытынан алда Башҡортостан Республикаһы Президентын һайлауҙа тауыш биреүгә йомғаҡ яһаны.
Тауыш биреү тамамланған мәлгә һайлаусылар исемлегенә индерелгән һайлаусылар һаны 3 миллион 27 мең 300 кеше тәшкил итә. Һайлауҙа ҡатнашҡандар һаны – 2267077.
Башҡортостан һайлаусылары иң күп тауышты Рөстәм Хәмитовҡа биргән – 1 миллион 851 мең 625 (81,71 процент).
Илдар Бикбаев өсөн республикала 59475 (2,62 процент), Юнир Ҡотлоғужинға – 229452 (10,13 процент), Иван Сухаревҡа – 109040 (4,81 процент) кеше тауыш биргән.


text:
Фото:
Башҡортостандың иң яҡшы штукатурҙары билдәләнде
Фото:
Өфөлә Башҡортостан төҙөлөш һөнәрҙәре араһында «Иң яҡшы штукатур» номинацияһында IV Республика һөнәри оҫталыҡ конкурсы үтте.
«3-сө генподряд төҙөлөш тресы» яуаплылығы сикләнгән йәмғиәте эшселәре Валентин Зәйнәшев һәм Любовь Белюшина уның еңеүселәр тип табылды. Икенсе урында — «Стронег» асыҡ акционерҙар йәмғиәтенең «Инвестподряд» яуаплылығы сикләнгән йәмғиәтенән Ольга Шамина һәм Тәслимә Фәррәхова. Өсөнсө урынды жюри «3-сө төҙөлөш фирмаһы» яуаплылығы сикләнгән йәмғиәте эшселәре Илисә Әхмәтйәнова менән Люциә Вәхитоваға бирҙе.
«Башинформ» агентлығына конкурсты ойоштороусыларҙың береһе — Башҡортостан Республикаһы Төҙөүселәр союзынан хәбәр итеүҙәренсә, алда төбәктең иң яҡшы ташсыларын, плиткасыларын һәм буяусыларын асыҡлаясаҡ йәнә өс этап тора.
Уларҙың беренсеһе 9 июлдә Өфөнөң Затон биҫтәһендә үтәсәк. Унда республиканың алдынғы ташсылары оҫталығын күрһәтәсәк.


text:
Рөстәм Хәмитов Вячеслав Быков менән осраштыФото: Раиф Бадыков
Рөстәм Хәмитов Вячеслав Быков менән осрашты
Рөстәм Хәмитов Вячеслав Быков менән осраштыФото: Раиф Бадыков
10 сентябрҙә Башҡортостан Республикаһы Президенты Рөстәм Хәмитов «Салауат Юлаев» хоккей клубының баш тренеры Вячеслав Быков менән осрашты.
БР Президентының матбуғат хеҙмәтенән хәбәр итеүҙәренсә, осрашыуҙа республикала хоккей үҫеше, спортсылар менән эшләүҙең яңы технологияларын индереү, балалар хоккей командаларына ярҙам итеү мәсьәләләре тикшерелде. Шулай уҡ «Салауат Юлаев»тың КХЛ-дың өсөнсө чемпионатында ҡатнашыуы тураһында һүҙ барҙы.
Рөстәм Хәмитов юлаевсыларҙың Башҡортостан Президенты Кубогындағы уйынын юғары баһаланы һәм тренерҙар составын һәм команда уйынсыларын тағы бер тапҡыр лайыҡлы еңеүҙәре менән ҡотланы. Вячеслав Быков, үҙ сиратында, Өфө хоккейсылары Башҡортостан Президенты Рөстәм Хәмитов йөҙөндә «Президент Кубогында командаға уңыш килтереп өлгөргән» тоғро көйәрмәндәрен күреүҙәрен билдәләне.
Президент Вячеслав Быковҡа һәм клуб уйынсыларына еңеүҙәр һәм спорт ҡаҙаныштары теләне һәм, «Салават Юлаев» яңы миҙгелдә Континенталь хоккей лигаһы чемпионатында еңер өсөн мөмкин булғандың барыһын да эшләйәк, тигән ышанысын белдерҙе.


text:
Ерҙең уникаль булыуы гипотезаһы
Ерҙең уникаль булыуы гипотезаһы — Ферми парадоксыһына яуап итеп бирелгән гипотеза һәм ни өсөн Ер һымаҡ планетаны табыу мөмкинселеге әҙ тип әйтелә. Юғары үҫешкән тормош барлыҡҡа килеү өсөн Ергә оҡшаған планета булыуы шарт булып тора, ошо шарт Ерҙән башҡа цивилизацияларҙың булмауын аңлата. Ерҙең уникальлеге гипотезаһын беренсе мәртәбә палеонтолог Питер Уорд (ингл. Peter Ward) һәм астроном Дональд Браунли (ингл. Donald Brownlee) «Уникаль Ер: Ни өсөн юғары үҫешкән тормош Йыһанда киң таралмаған» (урыҫ. Уникальная Земля: Почему высокоразвитая жизнь не является распространённым явлением во Вселенной, ингл. Rare Earth: Why Complex Life Is Uncommon in the Universe)[1] китабында яҙып сыға. Уорд һәм Броунли Дрейк тигеҙләмәһенең ҡушымтаһын ҡулланып Йыһанда ҡылыҡһырламаһы Ер һымаҡ булған планета булыуы ғәҙәттән тыш һирәк осраҡ тип иҫбат итә.
Иҫкәрмәләр[үҙгәртергә | вики-тексты үҙгәртергә]
- ↑ Ward, Peter; Brownlee, Donald. Rare Earth: Why Complex Life is Uncommon in the Universe. — Copernicus Books, January 2000. — ISBN 0-387-98701-0.


text:
Рөстәм Хәмитов: «Зыя Нуриевтың исеме мәңгелеккә республика һәм ил тарихында ҡаласаҡ»Фото: Олег Яровиков
Рөстәм Хәмитов: «Зыя Нуриевтың исеме мәңгелеккә республика һәм ил тарихында ҡаласаҡ»
Рөстәм Хәмитов: «Зыя Нуриевтың исеме мәңгелеккә республика һәм ил тарихында ҡаласаҡ»Фото: Олег Яровиков
ӨФӨ, 2015 йыл, 24 март. /«Башинформ» мәғлүмәт агентлығы, Илья Спиридонов/.
23 мартта Өфөлә Башҡортостан Башлығы Рөстәм Хәмитов күренекле дәүләт эшмәкәре Зыя Нуриевтың тыуыуына 100 йыл тулыуға арналған тантаналы йыйылышта сығыш яһаны. Сара М.Ғафури исемендәге Башҡорт дәүләт академия драма театрында уҙҙы.
– Зыя Нуриев – күптәр өсөн совет заманының сағыу шәхестәренең береһе, ил кимәлендәге етәксе. Ул Башҡортостанда тыуған, эшләгән, бер ҡасан да үҙенең тамырҙарын онотмаған. Тыуған төйәгенең ысын патриоты һәм тоғро улы. Ул республиканың иҡтисади ҡеүәтен нығытыу, социаль өлкәне, мәҙәниәтте, фәнде һәм мәғарифты күтәреү өсөн күп көс һалған, – тине төбәк етәксеһе.
Уның һүҙҙәренсә, Зыя Нуриевтың бөтә тормошо һәм эшмәкәрлеге дәүерҙең мөһим ваҡиғаларын һәм ҡаҙаныштарын сағылдыра.
– Зыя Нурый улының уңыштары уның стратегик фекерләүенә, даими уҡырға, тәжрибәле етәкселәрҙең, ябай эшсәндәрҙең кәңәштәренә ҡолаҡ һалырға әҙер булыуына, алған белемен туплай һәм файҙалана белеүенә бәйле, – тип билдәләне Рөстәм Хәмитов.
Республика Башлығы дәүләт эшмәкәре биографияһындағы мөһим мәлдәрҙе, уның Башҡортостан иҡтисадына тос өлөш индереүен билдәләп үтте.
– Ил кимәлендәге юғары ҡаҙаныштарға өлгәшһә лә, Зыя Нурый улы баҫалҡы кеше булды. Ул кешеләргә ҡарата иғтибарлы ине. Ябайлығы менән күптәрҙе үҙенә йәлеп итә алды, – тине Рөстәм Хәмитов. – Беҙ Зыя Нурый улы билдәләгән эшләү, йәшәү рәүешен алып барырға тейешбеҙ.
Төбәк етәксеһе фекеренсә, тап Нуриев эшләгән йылдарҙа республиканың бөгөнгө ҡаҙаныштарына нигеҙ һалынған, әлегә тиклем эшләп килгән ҙур предприятиелар төҙөлгән.
– Эштәр 5,10, 15 йылға түгел, ә 50 йылға планлаштырылған. Был – иҡтисадты аңлау, илдең үҫеше хаҡында хәстәрлек күреү, – тип билдәләне республика Башлығы. – Беҙгә план-баҙар иҡтисадын индерергә кәрәк. Уҙған быуаттың 50-60-сы йылдар тәжрибәһенә таяныу зарур.
Рөстәм Хәмитов Башҡортостан иҡтисадындағы диверсификация ҡатмарлы иҡтисади осорҙо уңышлы үтергә мөмкинлек бирәсәк тигән ышаныс белдерҙе. Уның фекеренсә, бында төбәктең алдағы йылдарҙағы етәкселәренең, шул иҫәптән Зыя Нуриевтың хеҙмәте ҙур.
– Дәүләт эшмәкәре, һәләтле етәксе Зыя Нурый улы Нуриевтың исеме мәңгелеккә республика һәм ил тарихында ҡаласаҡ.
Иҫегеҙгә төшөрәбеҙ, ошо көндәрҙә Зыя Нуриев исеме бирелгән скверҙа уның хөрмәтенә иҫтәлекле таҡтаташ асылды.


text:
БДИ-2016: 3 февралдә төбәктә 600-гә яҡын кеше ҡабаттан инша яҙа Фото: Андрей Старостин
БДИ-2016: 3 февралдә төбәктә 600-гә яҡын кеше ҡабаттан инша яҙа
БДИ-2016: 3 февралдә төбәктә 600-гә яҡын кеше ҡабаттан инша яҙа Фото: Андрей Старостин
ӨФӨ, 2016 йыл, 3 февраль. /«Башинформ» мәғлүмәт агентлығы, Эльмира Сабирова/.
3 февралдә Башҡортостанда «икеле» билдәһен алған уҡыусылар йомғаҡлау иншаһын ҡабаттан яҙа. 582 кеше икенсе мөмкинлектән файҙаланып ҡалырға хәл иткән. Әммә имтиханға килеүселәрҙең һаны һуңғараҡ билдәле буласаҡ. 582 ҡатнашыусының 439-ы — инша, 143-ө изложение яҙа, тип хәбәр иттеләр Башҡортостандың Мәғариф министрлығында. Һөҙөмтәләрҙе бер аҙнанан һуң белергә мөмкин. Был юлы ла «икеле» билдәһен алғандар 4 майҙа ҡабаттан инша яҙасаҡ.
Инша йүнәлештәре көҙ көнө үк иғлан ителгәйне: «Ваҡыт», «Йорт», «Мөхәббәт», «Юл» һәм «Әҙәбиәт йылы». Темалар ижади эш башланыуға бер нисә минут ҡалғас билдәле булды. Башҡортостан уҡыусыларына «Ваҡытҡа буйһонмаған нимә бар?», «Торлаҡ ҡасан йортҡа әйләнә?», «Мөхәббәт менән ғашиҡ булыу араһында ниндәй айырма бар?», «Дөрөҫ юлды табыу өсөн хаталанырға кәрәкме?», «Ниндәй китаптарҙы йотлоғоп уҡыйһығыҙ?» темалары тәҡдим ителде.
Иншаның уртаса күләме 350 һүҙ булырға тейеш. Әгәр унда һүҙҙәр 250-нән кәмерәк икән, бындай эш өсөн «икеле» ҡуйыла. Иншаны ниндәйҙер сығанаҡтан күсерергә ярамай. Цитаталар килтергән осраҡта уға һылтанма яһау мөһим. Уҡыусыларға орфография һүҙлеген файҙаланырға рөхсәт ителә.
Иҫегеҙгә төшөрәбеҙ, инша БДИ-ны тапшырыу хоҡуғын бирә.


text:
БашДУ-ла дистанциялы уҡытыу сайты эшләй башланы
Башҡорт дәүләт университетында дистанциялы уҡытыу сайты ҡулланылышҡа индерелде, система Moodle платформаһында тормошҡа ашырылған һәм әле һынау режимында эшләй. Был турала юғары уҡыу йортоноң матбуғат үҙәгендә хәбәр иттеләр. Әле сайтта курстар менән тулыландырыу эштәре алып барыла – был йүнәлештә БашДУ-ның Эшҡыуарлыҡ идаралығы һәм хәүефһеҙлеге институты менән математика һәм мәғлүмәт технологиялары факультеты уҡытыусылары әүҙем эш алып бара.
Дистанциялы уҡытыу сайтында бер структураға һалынған уҡыу әсбаптары, лекция материалдары биреләсәк, уларҙы уҡып сыҡҡандан һуң студент материалдарҙы нисек үҙләштергәнен баһалау, хатта зачет биреү өсөн тест үтә йәки өйгә эштәрҙе эшләй аласаҡ. Бынан тыш, яңы йүнәлеш уҡыу процесын семинарҙар формаһында ойошторорға, студенттарҙың сайтҡа инеү-инмәүен күҙәтеп барырға, курсты тамамлағандан һуң эштәрҙе баһаларға, статистика алып барырға, форум һәм чаттар ярҙамында уҡытыусыларҙың студенттар менән аралашыуын тәьмин итергә мөмкинлек бирәсәк.
Белешмә. Рәсәйҙә дистанциялы белем алыу мөмкинлеге бирелгән тиҫтәләгән вуз бар, улар араһында М.В. Ломоносов исемендәге Мәскәү дәүләт университеты, Санкт-Петербург политехник университеты, Ҡазан дәүләт медицина академияһы, Өфө дәүләт нефть техник университеты, БР Президенты ҡарамағындағы Башҡортостан дәүләт хеҙмәте һәм идара итеү академияһы бар.


text:
Өфөлә «Уралэкология. Сәнәғәт хәүефһеҙлеге – 2011» экофорумы үтәсәк
Башҡортостандың баш ҡалаһында 12 — 14 октябрҙә «Уралэкология. Сәнәғәт хәүефһеҙлеге – 2011» экологик форумы һәм махсуслаштырылған күргәҙмәһе үтәсәк. Тирә-яҡ мөхитте һаҡлау өлкәһендәге иң яҡшы фәнни-техник ҡаҙаныштарҙы демонстрациялау, ҡалдыҡтарҙы контролдә тотоу, утилләштереү, ҡайтанан эшкәртеү һәм ергә күмеү буйынса яңы технологияларҙы ҡулланылышҡа индереү — экофорумдың төп маҡсаты. Үҙ сиратында, күргәҙмә эшлекле бәйләнештәрҙе көйләүгә, тәбиғәтте һаҡлауға тәғәйенләнгән төрлө йүнәлештәге ҡорамалдар һәм продукция етештереү буйынса берлектәге проекттар булдырыуға булышлыҡ итәсәк. Бынан тыш, ул экологик эштәр һәм хеҙмәттәр баҙарын үҫтереүгә лә йүнәлтелгән.
Экофорум нигеҙендә тирә-яҡ мөхитте һаҡлау өлкәһендәге дәүләт сәйәсәтенә, шулай уҡ зыянлы производство объекттарының сәнәғәт хәүефһеҙлеген тәьмин итеү кеүек көнүҙәк мәсьәләләргә арналған ғилми-ғәмәли конференциялар үтәсәк. Форум программаһында һәр төрлө тематик түңәрәк өҫтәлдәр үткәреү, шулай уҡ «Ҡотҡарырға һәм һаҡлап ҡалырға» республика экологик акцияһына йомғаҡтар яһау планлаштырылған.
«Уралэкология. Сәнәғәт хәүефһеҙлеге – 2011» Башҡортостан Хөкүмәте, төбәктең Тәбиғәттән файҙаланыу һәм экология министрлығы, БР Сәнәғәт һәм инновацион сәйәсәт министрлығы, Башҡортостандың Сауҙа-сәнәғәт палатаһы һәм «Лигас» коммерция инновацион үҙәге ярҙамында үткәрелә.


text:
Фото:
Рөстәм Хәмитов «ЕСМ» компанияһын үҫтереү мәсьәләләре буйынса кәңәшмә үткәрҙе
Фото:
8 августа Башҡортостан Президенты Рөстәм Хәмитов Өфөлә «ЕСМ» яуаплылығы сикләнгән йәмғиәтенең электрохимия станоктары етештергән предприятиеһына визиты барышында уны үҫтереү мәсьәләләре буйынса кәңәшмә үткәрҙе, тип хәбәр иттеләр республика башлығының матбуғат хеҙмәтенән.
Предприятиела заманса технологиялар һәм металдарҙы эшкәртеү буйынса яңы алымдар ҡулланыла. Бында етештерелгән станоктар ярҙамында иретмәләрҙән төрлө конфигурациялы деталдәр эшләп була. Бындай технология бөгөн Рәсәйҙә генә түгел, бөтә донъяла ла һорау менән ҡуллана.
Әммә предприятиены йылдам үҫтереү буйынса пландар бөгөнгө ысынбарлыҡҡа тап килмәй: ағымдағы йылда «ЕСМ» яуаплылығы сикләнгән йәмғиәте бер нисә йөҙ миллион һум суммаға продукция етештерергә тейеш, әммә етештереү күләмдәре 140 миллион һумдан да артмаясаҡ, моғайын.
Предприятиела юғары квалификациялы менеджмент, туранан-тура һатыу һәм бындай ҡорамалдар баҙарын формалаштырыу идарасыһы булмауы бындай хәлдең төп сәбәбе булып тора.
— Ҡорамалдар етештереүселәр үҙҙәре өсөн бындай яңы ысынбарлыҡты формалаштыра алмайҙыр, күрәһең. Уларҙың бурысы – яңы ҡорамалдар эшләү, технологиялар булдырыу, уларҙы ғилем донъяһында тәҡдим итеү. Ә артабан иһә уларҙы тормошҡа ашырыу менән шөғөлләнгән структуралар килеп ҡушылырға тейеш, — тине Рөстәм Хәмитов.
Ултырыш барышында компанияны үҫтереү буйынса бер нисә вариант тикшерелде.


text:
Белоретта етем балалар фатир алды
Дүшәмбе, 21 ғинуарҙа, Белоретта йәшәгән ун етем һәм ата-әсә ҡарауынан мәхрүм ҡалған бала фатир алды. Аҙна һайын үткәрелгән оператив кәңәшмәлә Белорет районы хакимиәте башлығы Владислав Миронов балаларға тантаналы рәүештә үҙ фатирҙарынан асҡыстар тапшырҙы. Хакимиәт башлығы ҡыҙ һәм егеттәрҙе тормоштарындағы был ҡыуанысы ваҡиға менән ҡотлап, уларға ғаилә бәхете һәм именлек теләне.
Белорет районында 2012 йылда федераль һәм республика бюджеттарынан бүленгән средстволарға йәмғеһе 26 етем һәм ата-әсә ҡарауынан мәхрүм ҡалған бала торлаҡ менән тәьмин ителде, тип хәбәр итте Белорет районы хакимиәтенең мәғлүмәт-аналитика бүлеге баш белгесе Ольга Колесникова.